Elene eta Nahiak hatz puntekin ukitu dute gimnasia erritmikoko Espainiako txapelketako podiuma | Aranzadi ikastola\nElene eta Nahiak hatz puntekin ukitu dute gimnasia erritmikoko Espainiako txapelketako podiuma\nDBH 4. mailako Elene Lazpita Arizmendi eta Nahia San Martin Plazaolak esperientzia ederra bizi izan dute Valladoliden.\nElene eta Nahiaren kronika:\nAzaroaren 26an gimnasia erritmikoko Espainiako txapelketan parte hartu genuen, Valladoliden. Oinarrizko kadeteak izanik, gure mailan 128 taldek izan genuen parte hartzeko aukera, eta 4. postua eskuratu genuen guk, nahiz eta azkenengo momentura arte 3. postuan egon. Gimnasiako taldeak bostkoteak izaten dira normalean eta, denboraldi honetan, bost uztairekin aritu gara txapelketetan parte hartzen.\nGu txikitatik hasi ginen gimnasia erritmikoa egiten, 5-6 urte ingururekin. Hasieran, Bergarako Ariznoa Elkartean entrenatzen genuen, baina aukera berrien bila, Eibarko Ipuruako klubera joan ginen entrenatzera orain dela 3 urte inguru. Eibarren, maila baxukoak ginen hasieran, baina aukera gehiago izateaz gain, hobeto entrenatzen hasi ginen.\nEgindako esfortzuari esker, konturatu ginanerako mailaz igo ginen 2021eko udan, eta harrez geroztik denbora gehiago eskaintzen diogu kirol honi: astean 6 ordu entrenatzeatik, 12 ordu entrenatzera igaro gara, eta asteburu guztietan izaten ditugu txapelketak. Bide horretan, Espainiako txapelketara joatea izugarrizko esperientzia izan da guretzat. Gure lehen aldia izanik, oso ondo pasa genuen eta asko ikasi genuen. Valladoliden geuden bitartean, oso urduri geunden, baina, azkenean, izugarri disfrutatu genuen esperientziaz. Hurrengo txapelketarako gogotsu gaude, irabazteko asmoz!


Foronda suspertzea eskatu dute Jaurlaritzak eta Arabako erakundeek\nEAEko gobernuak, Aldundiak, Gasteizko Udalak eta Arabako Merkataritza Ganberak bat eginda aireportua berpiztearen aldeko adierazpena egin dute.\nForondarako plan estrategikoa eskatu dio PPk Jaurlaritzari\n'Sustapen Ministerioak hegaldiak Forondara bideratzea aztertuko du'\nForondak aurrera egin dezan, lehen urratsa\nEusko Jaurlaritzak, Arabako Foru Aldundiak, Gasteizko Udalak eta Arabako Merkataritza Ganberak bat eginda Forondako aireportua suspertzeko "presazko neurriak" hartzeko eskatu dizkiete Aenari eta Espainiako Gobernuko Sustapen Ministerioari.\nAdierazpen bateratua izenpetu dute lehen aldiz lau erakundeek, eta hura aurkezteko agerraldian ere lau erakundeetako bozeramaileak izan dira. Ana Oregi Jaurlaritzako Ingurumen eta Lurralde Politikako sailburua, Javier de Andres Arabako ahaldun nagusia, Javier Maroto Gasteizko alkatea eta Gregorio Rojo Merkataritza Ganberako presidentea, hain zuzen ere.\nLau erakundeek Forondako aireportua suspertzeko "helburu egingarriak" proposatu dituzte gaur hedabideen aurrean aurkeztutako "gutxienekoen akordioan".\nArabako aireportuaren inguruko bilera garrantzitsua dago biharko deituta, EAEko Aireportuen Koordinaziorako Batzordearena (Aena, Sustapen Ministerioak eta euskal erakundeak biltzen dituena), hain justu, eta bertan adierazpen honetan jasotako aldarrikapenak defendatuko dituzte erakundeek.\nLau aldarrikapen nagusi\nAdierazpenean lau eskakizun nagusi egin dituzte erakundeek. Lehenengoa, Mugaz gaindiko Inspekzio Postua berriro martxan jartzea. Espainiako Gobernuak hala erabakita, bertan behera dago atzerritik heltzen diren elikagaiak eta animaliak kontrolatzeko postua eta, horren erruz, hainbat operazio galdu ditu Arabako aireportuak, sinatzaileek salatu dutenez. Postua berrezartzeko kostua bere gain hartzeko konpromisoa hartu du Jurlaritzak.\nHorrez gain, aireportua ordutegi arruntaz haratago, 24 orduz, zabalik edukitzea proposatu dute. Gaur egun gauez bakarrik funtzionatzen du Forondak. Horren ildoan, egunez aritzen diren hegaldien tarifak gauez aritzen direnekin homologatzeko eskakizuna egin dute erakundeek.\nBidaiarien hegaldiei dagokionez, mota honetako hegaldiak hartzeko egokia izan Foronda, erakundeon arabera. Batez ere, low cost eta charter modukoak, eta oporraldiekin eta ekitaldiekin lotutakoak hartzeko. Hori lortzeko, bezeroak erakartzeko estrategiak garatzeko konpromisoa hartu dute erakundeek.\nZama-hegaldiei dagokie laugarren eskakizuna. Intemodal gisa duen balioa defendatu eta erreferente izaten jarraitzeko deia egin dute adierazpena izenpetu duten lau erakundeek.\nForonda, Iparraldeko aireportua izateko prest\nEspainiako Gobernuak eskakizunak onartuko dituen itxaropena agertu dute adierazpena sinatu duten erakundeek, proposatutakoak "egingarriak" direla iritzita. Izan ere, Oregi sailburuaren arabera, "Iparraldeko Aireportua izateko prest dago Foronda".


Nitrogenasa - Wikipedia, entziklopedia askea.\nNitrogenasa nitrogenoaren finkapenean parte hartzen duen funtsezko entzima da, soilik hainbat bakterio eta zianobakteriotan dagoena. Entzima honek katalizatzen duen erreakzioa hau da:\nN2 + 6 H + energia → 2 NH3\nNitrogenasari esker, beraz, hainbat prokariotok nitrogeno atmosferikoa (N2) nitrogeno organiko (NH3, NO3) bihurtzen dute. Lehenengo fase batean N2-a erreduzitu egiten da (amonioa sortuz), eta gero amonio hori forma organikora pasatzen da.\nNitrogeno atmosferikoaren molekulak (N≡N) lotura kobalente hirukoitza du. Molekula hori oso egonkorra da, eta bera puskatzeko aktibazio energia handia behar da. ATP molekulak energia hori ematen du, eta nitrogenasak (entzima guztien antzera) katalizatzaile gisa jarduterakoan aktibazio-energia hori jaisten du.\nNitrogenasak bi osagai ditu: dinitrogenasa eta dinitrogenasa erreduktasa. Dinitrogenasak burdina eta molibdenoa du, eta dinitrogenasa erreduktasak burdina besterik ez. Biek ala biek egitura proteikoa dute eta elkarrekin jarduten dute nitrogenoa erreduzitzeko.\nEntzima hau oso sentikorra da oxigenoarekiko. Izan ere, oxigenoak nitrogenasaren jarduera inhibitzen du. Hori dela eta, nitrogenoaren finkapena egiten duten prokariotoek oxigenoaren sarrera galarazten duten egitura bereziak dituzte, nitrogenasa babesteko. Arestian aurkitutako bakterio batean (Streptomyces thermoautotrophicus) egiaztatu da arau horrekiko salbuespena, bere nitrogenasak oxigenoaren aurrean ere lan egiten baitu.\nKatalizatzen dituen beste erreakzio batzukAldatu\nN≡N → 2 NH3 erreakzioa katalizatzeaz gain, nitrogenasak ere honako erreakzio hauek kataliza ditzake:\nIkusten denez, lotura hirukoitza eta bikoitza duten beste konposatu batzuk ere erreduzi ditzake nitrogenasak


Ostiralean abiatuko da Fantasiazko eta Beldurrezko Zinemaren 31. Astea | Kultura | Berria\nAzaroaren 6ra bitarte, 50 proiekzio inguru izango dira: generoko urteko ale nabarmenetako batzuk, klasikoak eta baita beste zenbait jarduera ere. Emanaldi guztiak 21:00 baino lehen amaituko dira.\nJon Insaust, Josemi Beltran eta Patxi Presa, gaur goizean, Donostiako Viktoria Eugenia antzokian. Idoia Zabaleta / Foku Tamaina handiagoan ikusi\nZonbiak, amesgaiztoak, alegiazko pertsonaiak, eta, batez ere, panpinak. Panpina madarikatuak. Fantasiazko eta Beldurrezko Zinemaren 31. Asteak bueltan ekarriko du generoaren berezko unibertso hori ostiraletik aurrera Donostiara. Peninsula filmak (Yeon Sang-ho, Korea) emango dio hasiera, eta Mandibules (Quentin Dupieux, Frantzia) lanak itxiko du, azaroaren 6an. Bi daten artean, fantasiazko zinemak aurten utzi dituen alerik aipagarrienetako batzuk, film luzeak zein laburrak, eta generoko hainbat klasiko emango ditu jaialdiak. Erakusketek eta bestelako egitasmoek hedatuko dute giroa pantailetatik harago, eta, Josemi Beltran jaialdiaren zuzendariak esan duenez, baliteke kartelean ageri den Nino panpina ere hiritik agertzea, aurtengo protagonistetako bat.\nPandemiak eragindako ziurgabetasunak ere zeharkatu du jaialdia, eta, egokitzapenak egokitzapen, arduradunak pozik azaldu dira egitera iristeagatik. 18 film luzek eta 33 laburrek osatuko dute aurten Sail Ofiziala, eta programazio horrek berak aurrera egiten lagundu diela adierazi du Beltranek: «Maila handiko genero zinema baita aurtengoa, nazioartekoa». Sitgesen saritutako lan «gehienak» erakutsiko dituztela aipatu du, eta, film luzeen kasuan, gehienak Europakoak direla zehaztu du. «Aurtengo proposamen interesgarrienak Frantziatik edo Hungariatik datoz, adibidez. Zuzendari berriak, generoari errespetuz, ekarpen berriak egiten dituztenak; La Nuéé [Just Philippot, Frantzia] edo Le Dernier voyage de Paul W. R [Romain Quirot, Frantzia] filmen kasuetan bezala».\nQuiroten pelikulako zientzia fikziotik, Tailgate-n beldurrezko istorio «arruntenera» (Lodewijk Crijns, Herbehereak, 2019) zein Host-ek (Rob Savage, Erresuma Batua) erakutsiko duen ezohiko egoerara egingo du jaialdiak —konfinamenduan eta Zoom bidezko elkarrizketa batean sortzen da tentsioa Savageren lanean—. Umoreari ere egingo dio leku, Benni Loves You (Karl Holt, Erresuma Batua) eta Sky Sharks (Marc Fehse, Alemania) filmekin, esaterako, eta, horregatik eskaintza guztiaren «pluraltasuna» azpimarratu du zuzendariak.\nJaialdiaren egoitza nagusiak Antzoki Zaharra eta Viktoria Eugenia izango dira, eta epaimahai ofiziala Caye Casas zinema zuzendariak, Desiree de Fez kazetariak eta Valeria Vegas idazleak osatuko dute aurten.\nInguratzen duten sailak\nSail ofiziala den erakusleiho nagusiaren bi aldetara, animaziozko film laburrek saila eta Espainiako film laburren saila ere prestatu ditu jaialdiak.. Lehenengoaren barruan erakutsiko dira, besteak beste, Marc Riba eta Anna Solanas katalanen Candela, Robin Jensen norvegiarraren Farce eta Coke Rioboo madrildarraren Mad in Xpain. Guztiak emanaldi bakarreko maratoian emango dituzte, azaroaren 2an. Eta berdin Espainiako film laburrekin ere, hurrengo egunean; hor izango dira, hain justu euskarazko hiru lan: Paul Urkijoren Dar-dar, Xanti Rodriguezen Ospel eta Maria Fontanen Zerua hautsi zen gaua.\nKlasikoak Panpina madarikatuak deitu duten zikloan erakutsiko dira. Aurtengo karteleko Nino panpina aitzakiatzat hartuta, panpinak protagonista dituzten fantasiazko sei film emango dituzte: Attack of the Puppet People (Bert I. Gordon, 1958), Magic (Richard Attenborough, 1978), Freddy. Historias para no dormir (Narciso Ibañez Serrador, 1982), Child's Play (Tom Holland, 1988), Puppet Master (David Schmoeller, 1989) eta Dead Silence (James Wan, 2007). Lehen biak Tabakaleran erakutsiko dituzte, lehen aldiz jaialdiaren historian.\nJarduera osagarrien aldetik, bestalde, lau erakusketa izango dira Fantasiazko eta Beldurrezko 31. Zinema astearen barruan. Horien artetik, Okendo Kultur Etxean jada ikusgai dagoen Topic Museoa: Alegiazko izakiak-i egin die azpimarra bai Beltranek eta bai Gipuzkoako Foru Aldundiko Patxi Presak. Tolosako Topic museoko 80 txotxongilo ikusi ahal izango dira bertan, erdiak inoiz erakusgai jarri gabeak. Beste hiru erakusketak hauek dira: Sarima. Mundu magiko bat (Udal liburutegi nagusia), Fernando Mircala: Etorkizun dotorea (Kutxa Kultur plaza) eta Betiereko Juan Gimenez (FNAC).\nHorrez gain, duela hilabete batzuk zendu zen Javier Agirre zinemagilea omenduko dute, haren film garrantzitsuenetako bat programatuta: El gran amor del conde Drácula (1972). Mikel Pagadik beldurrezko zinemari buruzko bakarrizketa bat ere aurkeztuko du (Beldurted), eta Fanzineen gerra ekimenari jarraipena emango diote.\nPandemiak eragindako azken neurriak tarteko, emanaldi guztiak 21:00etarako amaituta izateko moduan antolatu dute egitaraua. Izan ere, Jon Insausti Donostiako Kultura zinegotziak aurreratu du datozen bi hiletan ordu horretarako amaitu beharko direla kultur jarduera guztiak, eta hala adostu dute hiriko kultur eragile ezberdinek. Film guztiak, beraz, behin erakutsiko dituzte, eta sarrerak bihartik aurrera jarriko dituzte salgai, Donostia Kulturaren web orrian. Urriaren 30etik aurrera, bi antzokietako leihatiletan ere erosi ahal izango dira. Filmen zein beste jardueren inguruko xehetasun guztiak euren jaialdiaren webgunean kontsultatu daitezke.


Elkarbizitza behatokia | Hezikuntza\nLezo Herri Eskolako guraso elkartea\nEtiketaren artxiboa: Elkarbizitza behatokia\nWhatsapp-ean ere, irainik ez!\n2015/04/19 Informazioabilerak, Elkarbizitza behatokiahezikuntza\nWhatsapp-ean ere, irainik ez! kafe tertulia antolatu dute Elkarbizitza Behatokitik.\nBehatokiak iaz “Zero irain”\npreagent web camhttp://authenticglasses.com/rhsz/pleasanton-ca-singles/husband video sex chatopole webcamsspeed dating north county san diego\nkanpaina egin zuen bezala, aurten harreman birtualetan gauzatzen diren praktika onak izango diztuzte hizpide.\nAurreneko zita apirilaren 28an da, asteartean. Eskolan bertan, 15:00etatik 16:20etara kafe tertulia antolatu dute gure seme-alabek whatsapparekin duten erabiliraz hitz egiteko.\nHurrengo zita Eskolako jaiaren egunean izango da, maiatzaren 9an, bertan gaiarekin lotutako erakusketa eta pankarta erraldoia egongo dira eta.\nZero Irain kanpaina Hitzan\n2014/03/17 InformazioaElkarbizitza behatokia, Zero irainhezikuntza\nOarsoaldeko eta Bidasoako Hitzan Lezoko Herri eskolan Elkarbizitza behatokiak martxan jarri duen Zero Irain kanpainari buruzko erreportajea argitaratu zuten 2014ko martxoaren 14ean.\nRafa Herrero ikasketaburua eta Antxon\nAlfaro orientatzailea elkarrizketatu dituzte kanpainaren inguruan.\nIrakurri erreportajea hemen\nElkarbizitza Behatokiak Zero Irain! kanpaina hasi du\n2014/02/24 InformazioaElkarbizitza behatokiahezikuntza\nAurreko asteko Guraso elkarteko bileran Elkarbizitza Behatokiko kide bat egon zen gurekin. Bileran Behatokiaren martxa eta egitasmoak azaldu zizkigun, eta horien artean aurtengorako antolatu duten Zero Irain! kanpainaren berri eman zigun.\nKanpaina honen abiapuntua Logotipoa bilatzea da, eta horretarako ikasle eta gurasoen laguntza eskatu dute. Marrazkiak aurkezteko epea otsailaren 26an amaituko da, beraz animatu eta azkar ekarri zuen proposamena eskolara.\nHona hemen gaiaren inguruan Elkarbizita Behatokiak gurasoentzat zabaldu duen gutuna:\nGuraso edo legezko tutore agurgarria:\nJoan den ikasturtean Elkarbizitza Behatokia sortu genuen, eskolako giroa hobetu eta bertan parte hartzen dugun ikasle, guraso eta eskolako langileen arteko harremanak sendotzeko helburuarekin.\nHelburu hori lantzen hasteko asmoz, aurtengo ikasturtean kanpaina bat abian jartzea erabaki dugu: “Zero Irain!” kanpaina. Kanpaina honen bidez, hitzezko erasoek (irainak, mehatxuak…) ume guztiengan eta, bereziki, baztertzeko arriskuan dauden umeengan izan dezaketen ondorio psikologiko kaltegarriez ohartarazi nahi dugu. Jarraitu Elkarbizitza Behatokiak Zero Irain! kanpaina hasi du irakurtzen →\nHezikuntza aldizkaria 2018\nXoxolur Mendi kluba\nHATOR – HATOR\nHezikuntza aldizkariaren 25. zenbakia prest!\nBERROGEIA BILATZEN jolasaren irabazleak\nHezikuntza 24 aldizkaria web orrian\nXoxolur mendi klubaren hurrengo irteera\nHerensugeen jolasaren 6 saridunak


2007. urtean Gernika Off-Road-ek sortutako GOR Sport Lehiaketa Talde proiektua burutu ondoren, merezi duen tokia lortu du dagoeneko. Hori dela eta, taldekideek igarotako denboraren inguruko balorazio positiboa egiten dute; ez bakarrik gidariek parte hartu duten lehiaketa ezberdinetan lortutako emaitza positiboak direlako, baizik eta talde gisa GOR Sport-ek bere izena eta irudia finkatzea lortu duelako. Gainera, komunikabideetan bere presentzia areagotzea lortu du.\nAipatutakoa kontutan hartuz, taldeko zuzendaritzaren ustez, helburu eta asmoak handitzeko garaia iritsi da, beraz, Bizkaia mailan, Euskal Herrian, Estatuan zein Mundu mailan lehiatzeko asmoa dago, taldekideek duten gaitasun eta borondate zorrotzean oinarrituz. Mendiko motoziklismoa gustuko duten zale guztiek, GOR Sport, beraien proiektu legez hartzea lortu nahi dugu.\nTaldeak Txomin Arana gidariari behar duen estaldura eskaini nahi dio. Ereñoko gazteak errespetua lortu du lehiakideen artean bai Euskadi mailan, zein estatu edo nazioarte mailan eta hori dela eta taldeak pilotu gaztearen aukerak bultzatu nahi ditu, berme osoarekin.\nDenboraldi honetan zehar, Aranaren dedikazioa semiprofesionala izango da, eguneroko lanaren eta kirol konpromisoen arteko oreka lortu duelako. Ildo honetan aipatu behar da, aurtengo denboraldirako plangintza iazkoa baino are gogorragoa dela. Entrenamendu gogorrei egin beharko die aurre ereñoarrak eta horrez gain, denboraldi guztian zehar ospe handiko medikuek segimendu eta egokitzapena ere egingo diote.\nTxomin Arana mutil gaztea badugu ere, eskarmentu handikoa dela azpimarratu behar da. 1992 urtean, 6 urterekin Motokrosean korritzen hasi zen. Hainbat urtetan Txominek Euskadiko Motokros txapelketetan hartu du parte, baita GERNIKA OFF-ROAD taldeak Estatu edo Mundu mailako Enduro txapelketarako baliagarriak izan diren eta antolatu dituen zenbait frogetan ere.\n2007. urtetik aurrera, ordea, gauzak aldatu egin dira. GOR Sport, lehiaketa taldeko pilotu gisa Txomin profesionalagoa egin da. Aranak Euskadi, Estatu zein Mundu mailako Motokros lehiaketa ezberdinetan hartu du parte eta emaitzak berehala heldu dira. Euskadi mailan eta Estatuko iparralde osoan Aranak, erreferente izatea lortu du eta horrela jarraitu eta aurrerapausoak ematen ibili da. Baina zoritxarrez, 2009. urte honetan, Txominek zauri bat izan du eta horren ondorioz 3 aldiz ebakuntza egin diote eta 7 hilabetez egon da motorrean ibili barik.\nTaldeak oso ondo prestatutako furgoneta du, aldi berean, ibilgailua beharrezko tresna guztiekin osotutako tailer mekanikoa delarik. Horrez gain, aipatu behar da ibilgailuak lehiaketetan beharrezkoa diren taldekide guztiak garraiatzeko beste leku duela, baita gidarien motorrak eta ordezko piezak ere.\nHorrez gain, GOR Sport taldeak 50 metro karratuko "hospitalitty" deritzona eraikitzeko karpa bat ere badu, hori paddockean kokatzen da. Aipatutako azpiegitura guztiek, begi bistan dute taldearen irudia eta babesle guztien logotipoen errotuluak ere agertzen dira, elementu guztiek bilduma nabarmen eta erakargarria osatzen dutelarik.\nAipatu azkenik, lehiaketa guztietara, gidariez gain, beharrezko giza talde uniformatua ere mugitzen dela, beharrezko diren gidaritza, mantenamendu edo babes lanak egiteko .\nLehiatzeko erabiltzen diren motorrei dagokionez, momentuz YAMAHA markarekin dagoen erlazioa mantentzea erabaki du taldeak eta baita Txominek berak ere, marka horrek Bilbon duen kontzesionario ofizialaren bitartez (PROMOTO). Erlazio horri esker 450 zk eta 4 denborako motorra du gidariak eta lortutako emaitzak gidariaren trebezia medio, onak izan dira. Esan bezala, orain arteko prestazioak onak izan dira eta baita pilotuaren esperientzia ere, gainera, ez dugu ahaztu behar horixe dela Motokrosean dagoen goreneko maila. Beraz, bi motor egongo dira: bata prestaketa bereziarekin lehiaketetan erabiltzeko eta bestea, seriekoa, entrenamenduetarako.


barren.eus - "Espainiako Txapelketa batetako finalerdietara sailkatu den Sanloko lehen taldea gara eta oso pozik gaude"\n"Espainiako Txapelketa batetako finalerdietara sailkatu den Sanloko lehen taldea gara eta oso pozik gaude"\nArgitaratua: 2018-05-07 22:18\nEskubaloiak hartu du Elgoibar azken bost egunetan. Zortziko Finaleran parte hartu duten taldeek hamasei partida jokatu dituzte Olaizaga kiroldegian eta giro aparta izan da harmailetan. Tecnifuelle finaletik kanpo laga zuen Grupo Assa BM Elche taldeak irabazi du txapelketa, finalean BM Sanse taldeari irabazita. Txapelketaren errepasoa egin du Tecnifuelleko entrenatzaile Igor Lizarraldek.\nTecnifuellek laugarren postua eskuratu du Espainiako Eskubaloi Txapelketan. Elgoibartarrek, finalerdietako kanporaketa galdu eta gero, Balonmano Porriño taldearen aurka jokatu zuten hirugarren eta laugarren postuak erabakitzeko neurketa, domekan. Galiziarrek 19-27 irabazi zuten partida eta eurentzat izan da brontzezko domina. Tecnifuelleko entrenatzaile Igor Lizarralderen iritziz ez zuten partida txarra jokatu, baina Porriñok "hobeto jokatu zituen bere kartak".\n• Bi talde gainerakoen gainetik\nBost egunetan bost partida jokatu dituzte Sanlokoek, estreinakoz, eta nekea igarri dute azkenerako. Edonola ere, lortutako emaitzarekin "oso pozik" daudela esan du Lizarraldek. "Finalerdietarako sailkatu ginenean jokalariei esan nien moduan, Espainiako Txapelketa batean finalerdietarako sailkatu garen Sanloko aurreneko taldea gara. Dena genuela irabazteko eta ezer ez galtzeko esan nien", azaldu du. Finalerdietan txapela irabazi duen Elcheren aurka jokatu zuen Tecnifuellek. Gehiago izan zirela dio Lizarraldek. Elgoibarren jokatu duten zortzi taldeen artean, Elche eta Madrilgo Sanse taldeak besteak baino "maila bat gorago" daudela uste du, eta Elchekoen defentsa goraipatu du.\n• Txapeldunen defentsa itogarria\n"Ez gaude ohituta Elchekoek egiten duten moduko defentsen aurka jokatzera, gure aurkariek ez baitute erabiltzen, eta erasoan asmatu ezinda ibili ginen. Kantxa erdiraino egiten dute presioa, 3-3 zabal bat erabiliz. Defentsa itogarria. Partidako uneren batean edo bestean, errekurtso modura erabiltzen duten taldeak badaude, baina hauek partida osoan darabilte. Taldearen ikurretako bat da defentsako sistema hori, Ohorezko Mailan jokatzen duen Elcheko senior taldeak ere erabiltzen baitu. Gainera, nagusien taldeko entrenatzaileak, Joaquin Rocamorak, gidatu ditu txapeldunak Elgoibarren", azaldu du Lizarraldek Elche taldearen defentsaz.\n• Lehen fasean, burua hotz\nTecnifuellek txapeldunorde gelditu den BM Sanse taldearen aurka hasi zuen txapelketa. Bazekiten talde indartsua zela, txapelketa irabazteko faborito argietako bat, eta madrildarrek markagailuan aldea hartu zutenean hurrengo bi jardunaldietarako indarrak gordetzea erabaki zuten Sanlokoek. "Bagenekien Zamora eta Carballal gure mailatik gertuago zeudela, eta haiekin jokatu beharko genuela finalerdietarako sailkapena. Kalkuluak ondo atera zitzaizkigun eta bi partidak irabazi genituen, gure defentsari esker, bereziki, erasoan ez ginelako eman dezakegun mailan aritu".\nJokalarientzat esperientzia ahaztezina izan dela uste du Lizarraldek eta gustura daude egindako lanarekin eta lortutako emaitzarekin. "Ikusi besterik ez dago dantzan hasi zirela azken partida galdu eta gero. Ondo hartu dute laugarren postua eta badakite lorpen historikoa eskuratu dutela Sanlorentzat. Denboraldi hasieran ezin genuen imaninatu ere egin noraino iritsi garen".\nLizarraldek zaleak, gurasoak, zuzendaritzako kideak eta batez ere jokalariak nabarmendu ditu egindako lanagatik batzuek eta emandako animoengatik besteak.\n• Irene Makazaga defentsa onena\nElgoibarren jokatutako txapelketako jokalari onenak saritu ditu Balonmano con V-k eta bi jokalari elgoibartarrek ere jaso dute errekonozimendua. Irene Makazagak defentsa onenaren saria jaso du eta V saria Nahia Legorburuk. Bigarren jardunaldiko jokalari onena ere izendatu zuten Legorburu. Sari nagusia, Txapelketako Jokalari Onenarena, Elche taldeko Patri Mendezi eman diote, eta bere taldekide Paula Arcosi eman diote finaleko jokalari onenaren saria. Atezain onenaren saria Porriño taldeko Begoña Oterok irabazi du.\nHona hemen txapelketako zazpi jokalari nabarmenenak: Celia Guilabert (Elche), Patricia Mendez (Elche), Melena Valles (Sanse), Paula Arcos (Elche), Isabel Rosinos (BM Zamora), Maria Palomo (Sanse) eta Begoña Otero (Porriño)\n•Sanloko jokalari ohi bat Errege Kopako Jokalari Onena\nEuskadiko Eskubaloi Federazioko presidente Jose Manuel Ruiz eta Espainiako federazioko presidentea, Paco Blazquez Garcia, Elgoibarren izan dira txapelketa zuzenean jarraitzen. Ruiz Sanloko entrenatzaile izana da gainera. (ikus argazkian biak Sanloko presidente Aitor Urainekin batera Olaizagako harmailetan). Elgoibartik zuzenean Madrilera joan zen Blazquez, Asobal Ligako talde onenek Errege Kopa jokatu baitute asteburuan Madrid Arenan. Bartzelonak 35-28 irabazi zion finalean Ciudad de Logroño taldeari. Errioxako taldean jokatzen duen Imanol Garciandia urretxuarra izan zen finaleko goleatzaile nagusia, bederatzi gol sartuta; eta, bera izendatu zuten txapelketako jokalari onena. Sanloko Alcorta Forging Group taldetik fitxatu zuten Garciandia errioxarrek. Sanlokokoek zoriondu egin dute. Etorkizun handiko jokalaria da 23 urteko gaztea. Duela gutxi Sanlotik pasatako beste jokalari bat nabarmendu zen Asobal Ligan, 28. jardunaldiko golik oinena sartu baitzuen Ander Iriartek.


BAO MALLABIAKO UDALA\n«Suspertu: Merkataritza eta ostalaritza» dirulaguntza programaren oinarriak eta deialdia.\nBAO GIZABURUAGAKO UDALA\nCOVID-19ak eragindako alarma egoeragatik Gizaburuagako autonomoentzako eta mikroenpresentzako dirulaguntzen deialdia.\nBAO GARAIKO UDALA\n«Suspertu: Ostalaritza eta Landetxea» dirulaguntza programaren oinarriak eta deialdia.\nALHAO KANPEZU-ARABAKO MENDIALDEKO KUADRILA\nAGINDUA, 2020ko ekainaren 23koa, Lan eta Justiziako sailburuarena, zeinaren bidez iragarri eta arautzen baitira gizarte-ekonomian ekiteko, gizarte-ekonomiako enpresen lurralde-sustapen planifikatua bultzatzeko eta COVID-19ak kaltetutako gizarte-ekonomiako enpresak finkatzeko laguntzak.\nAGINDUA, 2020ko ekainaren 30ekoa, Kultura eta Hizkuntza Politikako sailburuarena, mikroenpresa kategoria duten eta COVID-19 pandemiaren ondorioz deklaratutako osasun alarmaren eragina jasan duten kultura sektoreko sozietate eta elkarteentzako 2020ko laguntzak arautzen dituena.


Covid-19ak agerian utzi duena –\nGaur gelditzea bizitzak salbatzea da. Eusko Jaurlaritzak ezer ez du egin eta Espainiako gobernuak erabaki du oinarrizkoak ez diren jarduerak geldiaraztea. Egundo ez genuen ikusi Urkulluren gobernua Estatuari honela aurre egiten; behin egingo, eta defendaezina defenditzeko…\nEnpresa askok badakite orain bertan ezin dutela beren langileen babesa eta osasuna bermatu. Horregatik, arduragabekeria hutsa da esatea benetako auzia jarduera gelditzea dela, Tapia sailburuak edo Lehendakariak egin zuten moduan, “koma ekonomikoa” ere aipatzeraino.\nMuturreko egoera batek are argiago agerrarazten du bizitzaren eta kapitalaren arteko gatazka.\nZerbitzu publiko sendoak behar ditugu, eta gizarte-babes sistemak erantzuteko gaitasun handiagoa eskatzen du. Kalitatezko osasun sistema publiko bat da bizitzarentzako bermerik hoberena. Haatik, urtetan egin diren murrizketek gure osasungintza higatu egin dute (esaterako, Osakidetzako lantaldearen ia %40 aldi baterako kontratuz ari da beharrean). Bizi dugun egoerak berehala eragin beharko luke zerga-politika goitik behera aldatzea, orain dagoenetan Europar Batasuneko azken postuetan kokatzen baikaitu.\nZaintzaren garrantzia. Produkzioa etenda ere, zaintza lana ez da inoiz gelditzen, ez etxeetan, ez eta adinekoen egoitzetan ere, non egoera kritikoa den (Gipuzkoako zahar-etxeetako langileek sektoreko baldintzak hobetzeko 250tik gora egunez egin duten greba eten egin dute).\nUrte luzetako politika neoliberalek ondorio tragikoak izan dituzte; honek gure aldarriei indar handiagoa eman die.\nZer duzu buruan “Covid-19ak agerian utzi duena”-ri buruz\nJone 2020-04-03 23:10\nBesterik da Argentinako presidentearen jarrera: “Ekonomia edo bizitza zaintzeko dilemaren aurrean, ez dugu zalantzarik: bizitza aukeratzen dugu”.


Maite Agirre: "Prozesu luzea izan da, baina espero dugu falta diren dokumentuak berreskuratzea" - Bergara - Goiena.eus\nMaite Agirre: "Prozesu luzea izan da, baina espero dugu falta diren dokumentuak berreskuratzea"\nAmaia Txintxurreta Guridi 2017-07-11 16:42\nEAEko artxibo publikoetan eta pribatuetan lapurtutako dokumentu historiko ugari berreskuratu ditu Ertzaintzak. Tartean, Bergarako Udal artxibotik lapurtutako 238 gutun historikotatik, 36 berreskuratu dituzte.\nBergarako Udal artxiboan bertan konturatu ziren hainbat dokumentu falta zirela. Halaxe azaldu du bertako arduradun Arantzazu Oregik: “Ikerlari batek kopiak eskatu zituenean eta kopiak egitera joan ginenean konturatu ginen dokumentu batzuk falta zirela. Nire lankide Pili Azkaratek begiratu zuen eta gure zerrendatik dokumentu batzuk falta zirenean hasi ginen hausnarketa egiten”.\nErtzaintzan horren berri ematea erabaki zuten, salaketa bat jarrita. “Egindako egiaztapen guztiak egin ondoren, orduko alkate Jesus Elortzarekin hitz egin nuen eta dokumentu horiek falta zirela esanaz, salaketa bat jartzea komenigarria zela iruditu zitzaigun. Horregatik joan ginen Elortza eta biok Ertzaintzara salaketa jartzera”, esan du Oregik.\n2011n jarri zuten abian ikerketa, Bergarako Udalak salaketa aurkeztu ondoren, filatelia zale bat atxilotu zutenean Euskadiko hainbat artxibotatik dokumentu historikoak ateratzea leporatuta.\n2011tik 2015era bitartean egin zuten ikerketa hori Ertzaintzako Ikerketa Kriminaleko eta Polizia Judizialeko Sekzio Zentraleko Ondarearen Taldeko agente espezialistek eta Euskadiko eta Espainiako hainbat artxibotatik, 2007az geroztik, legez kontra ateratako dokumentu historiko ugariren arrastoa jarraitu zuten. Kultura-ondasun historikoen lapurretaren aurka Ertzaintzak egindako operaziorik handiena izan zen.\nGutunak operazioa izeneko ikerketa horri esker, 1604 eta 1895 urte arteko Felipe III. eta Felipe IV. erregeen hainbat gutun berreskuratu dituzte, ondare balio handikoak. “Kasu honetan, gutun horiek prefilateliakoak ziren, zigilua martxan jarri baino lehen erabiltzen ziren gutunak leku batetik bestera bidaltzeko. Kasu honetan pertsona honek prefilatelia ikertzen zuen”, esan du Oregik.\nBergarako Udal artxiboaren arabera, bertan 238 dokumentu lapurtu zituen filatelia zaleak, eta horietatik 36 berreskuratu ditu Ertzaintzak. Kultura eta Ondare zinegotzi Maite Agirrek adierazi du prozesu gogorra eta luzea izan dela: “Prozesu hau gogorra eta luzea izan da. Bergaran hasi zen eta hasiera horrekin lortu duguna izan da berreskuratzea Bergarako ondarearen zati bat eta espero dugu hurrengo urteetan falta direnak lortzea”.\nAgirrek gogora ekarri du Bergararen historiarendako ondare hori zaintzea oso garrantzitsua dela.\nMirari Altube 2017 uzt 06 Bergara\nFilatelia zale batek bereganatu zituen milaka dokumentu historikoren arrastoa jarraitu du Ertzaintzak hainbat urtetan eta gaur horren berri eman du...


ESKOLARTEKO NARRAZIOEN RSME-ANAYA 2007 LEHIAKETA\n(Eskolarteko Narrazioen III DivulgaMAT Lehiaketa)\nBi lehen Sari ezartzen dira, 750 eurotakoak eta hiru Akzesit, bana 15 liburuko lotekoa.\n2007ko abenduaren 31an 12 urte baino gehiago eta 18 baino gutxiago duten gazteek parte har dezakete.\nEz da egilearen izenik idatziko ipuinean. Aparteko gutunazal itxi bat atxikituko da, kanpoaldean, ipuinaren titulua eta landu den matematika gaia. Barrualdean, ipuinaren titulua, egilearen izen-abizenak, helbidea, jaiotze-data eta telefonoa idatziko dira.


AHTren aurkariek expropiatzera zihoazten lurra bertatik defendatu dugu | AHT-ren Aurkako Asanblada\nZuen ustelkeria, gure krisialdiaduela 4 urte 5 ordu\nNo es un tren, es la pirámide de nuestros faraonesduela 4 urte 7 ordu\nAr, 11/11/2008 - 20:43 -n ahtez -k idatzia\nGoierriko AHT Gelditu! Elkarlanak deituta, 50 lagun baino gehiagok elkarretaratzea egin dute Berostegi auzoan, lurretara sartzeko bidearen ondoa, "AHTrik EZ, Ministerio de Fomento vaya Jeta de Cemento, Espropiaketa Lapurreta da, Y griega vasca todo por la pasta", eta antzeko leloak ohiukatuz.\nEspropiatzaileak lurretara sartu direnean barruan zeudenek lur horietatik AHTren aurkako eta espropiatzaileei handik alde egiteko oihuak bota dituzte, eta hori ikusita espropiatzaile-lapurrek Ertzaintzaren laguntzarenkin bueltatu dira. Azkenean atzera egin dute lurretara sartu gabe.\nHala ere, ez dute gaur Itsasondotik esku hutsik joan nahi izan, eta halamoduz akta altxatu dute. LAPURRETA GALANTA! Bertan zen lurjabeak, ordea, ez du hori onartu eta uko egin dio akta sinatzeari, irregularitate ugari ikusi dituelako. Hasteko, lurjabeak dio berari bidali dizkioten planoak eta gaur erakutsi dizkiotenak ez zirela berdinak. Bestetik, lurra markatu gabe altxatu dute akta. Horregatik guztiagatik, lurjabea errekurtsoa jartzea aztertzen ari da, irregularitateak argudiatuta, gaurko akta altxatzea bertan behera gelditu dadin.\nIzan ere baserriko bizimodua desegiteko sortua dagoen Franco-ren garaiko legea bera ere ez dute bete oraingo honetan:\n"Ley de 16 de diciembre de 1954, de Expropiación Forzosa.\nBeste desjabetzetan ere irregulartasunak lotsa gabe egin dituzte, beraiek tramite hutsa bezala ikusten dute eta. Adibidez lurretan egin barik udaletxetan egin ohi dute, eta askenaldian AHTren aurkako oposaketa dela eta Gobernu Ordezkaritzan, eta Alkateak sinatzen ez badu Gobernu Ordezkariak suplantatzen du. Espropiaketa lapurreta dela argi geratu dadin, lehendik ere ez bazegoen.\nGaur ere garbi utzi digute denaren eta denen gainetik obrekin jarraitu nahi dutela, edonola bada ere. AHTren sustatzaileek lehen bailehen egin nahi dute lur horien desjabetza; hain justu, interes berezia dute lur hauetan, ahalik eta azkarren hasi nahi dutelako bertan tuneleko irteera egiten, obrak Ordiziako Mariaratzetik Itsasondora zabaltzeko. Egoera larria da benetan. Ordiziako Mariaratzen AHTren lanak hasi zirenetik triskantza egin dute. Paraje ederra izandakoak zabortegia dirudi, tuneleko aho beltz izugarriarekin. Ordizia eta Itsasondo arteko 2,8 km-ko tunel hori egiteko 400.000 m3 lur ateratzea pentsatzen dute eta horrekin lotuta, Goierrin bertan 5 harrobi ireki nahi dituzte. Gogoratu behar da, lurjabeen eta kaltetutako udalen eskaerari kasurik egin gabe, Espainiako Sustapen Ministerioko arduradunek udan, uztailaren 9an, AHTren Ordizia-Itsasondo zatiko akten altxamendua, zuzenean, Gobernuaren Gipuzkoako Ordezkaritzan egin nahi izan zutela. Hala ere, ez zen posible izan, deituta zeuden lurjabe batzuk eta Legorretako eta Itsasondoko udaletako ordezkariak bertara azaldu ez zirelako. Espainiako Sustapen Ministerioak irailaren 11rako egin zuen Akten Altxamendurako bigarren deialdia, baina orduan ere bertan behera gelditu zen,oraingoan herri mobilizazioaren ondorioz, AHTren aurkari ugari elkartu baizen egun horretan proiektuaren kontrako desadostasuna agertzera. Hainbat lagun lehenik Legorretako udaletxe barruan lotu ziren eta ondoren Itsasondoko udaletxeko sarrerako eskaileretan gauza bera egin zuten, expropiatzaileei udaletxean sartzea oztopatuz. Sinatze-ekitaldia berriz ere egin gabe gelditu zen. Itsasondoarrek nahi ez duten proiektu bati frenoa jartzea lortu genuen egun horretan. Itsasondon 2006.urtean Udalak deitutako herri-galdeketan itsasondoarren gehiengoak argi esan zuelako egitasmoaren aurka daudela. Itsasondoko Udalak behin eta berriz jakinarazi dio Espainiako Sustapen Ministerioari eta Gobernuaren Gipuzkoako Ordezkaritzari, Udalak azpiegitura honen aurka egoteko arrazoi asko izateaz gain desjabetzak aurrera eramateko erabili duten prozesua ez dela garbia izan. Gaur ere Itsasondon, beste behin ez dute garbi jokatu; azkar, gaizki eta halamoduz akta altxatuz.\nGuk gure aldetik, AHT gelditzen jarraituko du, indarrak bilduz.\nDenon artean geldituko dugu! AHT-RIK EZ!\n(Crónica de hoy en castellano)


Inguruko mendien hamarka kilometroak trinko estaltzen dituzten basoak ezagutzen al dituzue? Ez pinudiak edo eukaliptoekin sortutakoak, ez. Horiek berriagoak dira, modernoagoak. Beste motatako basoei buruz ari naiz, pagadiak eta hariztiak nagusiak dira bertoko baso primitiboan. Hantxe ez da arraroa urki zurixkak topatzea, haltz eta lizarren batekin nahasten direnak. Baso horiek dira, hain zuzen ere, Basajaun erraldoiaren bizilekua. Bere bikotearekin –Basandere- ibiltzen da leku batetik bestera, otsoak urrun mantentzen eta artaldeak zaintzen.\n¡Basojaunn! ¡Badatoz otsoak!… Badatoz otsoak!\n¡Basajaunn! ¡Zaindu artaldea! ¡Badatoz otsoak!\nSarako eskualde menditsuan San Martiniko izeneko gazte bat bizi izan zen orain hainbat bosturteko. Adimentsua eta azkarra zen gutxi bezala, eta, hainbat trikimailuri esker, bertan bizi ziren Basajaun erraldoien teknika batzuk ikastea lortu zuen. Horrek lagundu egin zion gizakiari bere bizi kalitatea hobetzen. Gauzak horrela, badirudi gaztea errota batean bizi zela, eta bere lanaren bitartez bizirautea ahalbidetzen zion dirua irabazten zuela. Aitzitik, konponbide zaileko arazo bat zuen: bere errotaren ardatza haritzean eginikoa zen eta azkar erretzen zen frikzioarengatik, etengabe lanerako balio guztia galduz. Mihi gaizto batzuk diote denbora gehiago pasatzen zuela arazoa konpontzen ehortzi beharrekoa ehorzten baino, eta horregatik San Martinikori “errotari” deitu ordez, “konpontzaile” deitzen zioten, baina hori beste istorio bat da. Aldiz, jakina zen Basajaunen erroten ardatzak askoz ere iraunkorragoak zirela, hainbat bosturteko iraunez ordezkatzeko beharrik eduki gabe.\n– Nola ikasi haiengandik ardatzak eraikitzen?-, pentsatzen zuen goizero San Martinikok, erantzunik topatu gabe, ordea.\nBaina egun batean amarru batekin saiatzea otu zitzaion: mezulari bat bidali zuen Basajaunen basora, bere errotak inolako etenik gabe funtzionatzen zuela barreiatu zezan. Eta horixe egin zuen mezulariak. Lau haizeetara errotariak agindutakoa oihukatuz, baso osoa zeharkatu zuen atsedenik gabe, Basajaun erraldoi bat bere aurrean jarri zen arte. Hark, mezulariak oihukatutakoa entzundakoan, zera erantzun zion:\n– “Horrek esan nahi du otsaileko ilbeheran moztutako haltzarekin egindako ardatza jarri diola”. Horixe erantzun zion erraldoi iletsuak, bere hitzekin bere arrazak horrenbeste denboran eta ardura handiz gordetako sekretua jakinarazten zebilela konturatu gabe.\nEta mezulariak zera erantzun zion: -“Ez, ez du jarri, baina jarriko du”.\nEta horrela jakin zuten gizakiek errotaren ardatza egiteko sekretua.


Ez da inoiz hilko - Muguruza FM\nSarrera / Ez da inoiz hilko\nMicaela Chalmeta Bartzelonako Sants auzoko kooperatibista feministaren izena daraman Big Bandak beste maila batera igo ditu Fermin Muguruzaren ibilbide osoko kantuak. Victoria Eugenia jendez eta emozioz lepo izan da bart.\nHasierak argi geratu da ahaztezina izango dela gaua. Adarra jotzeko prest, Muguruzaren lehen hitzek eskerrak eta salaketak nahastu dituzte. Eneko Goia Donostiako alkatea txistu artean hartu du publikoak. Sarituak berriz, isildu ezin zen txalo zaparrada jaso du. Eta saria, gaztetxeei eta gune autogestionatuei eskaini ostean, Kortxoenea gogoratu dio alkateari, eta baimenik gabe geratzeko arriskuan dagoen Le Bukowski mitikoa zaintzeko eskatu. Txalo zaparrada bikoitza.\nMuguruzaren ibilbidea saritzeko ekitaldiak ezin zuen bestelakoa izan: komunitatearen festa. Komandantearen aginduetara egon diren bere burkide gehienekin egin behar zuen, halabeharrez. Euskal Herriko think tank berritzaileenak bere ibilbideko kantu garrantzitsuenak eskaini ditu, aldarri eta edertasuna nahastuz.\nIn-komunikazioa izan da lehen kantua. Melodia berriak, brass erritmoak, koroen armoniak eta haize soloak izan dira oinarri, David Pastor-ek zuzendutako big bandean. Konturatzerako Sorkun eta Oskar Benasen lehen kolaborazioa iritsi da, Oasiko Erregina.\nBalazalak kantua Laboa, Lertxundi eta Ordorikari eskaini die, euskararen eta euskal musikaren aldeko borroka eskertuz. 2007ko ETAren su-etenaren amaierari buruzko kantua etorkizunarekin lotu du bira estetiko paregabea eginez. Ateak Irekitzeko tenorean gaudela gogoratuz, aukera berriak zabaltzeko beharra azpimarratu du Lukrezia kantuarekin. Dutekin batera egindako neoliberalismoaren kontrako borroka kantuak, 20 urte atzera eraman beharrean aurrera begira jarri gaitu, egindako borrokak gaurkotu eta jarraitzera gonbidatuz.\nOstean etorri dira New Orleansen ondutako kantuak, Black is Beltza, Mess Around edo When I die. Heriotza presente egon da kontzertu osoan; Ion Arretxe, Hasier Etxeberria, Juanba Berasategi, Amaia Apaolaza, Muguruzaren aita bera… Baina heriotza bizitza ospatzeko unea baino ez dela gogora arazi digu: “Ni hiltzean egin hobe dantza”.\n“Izan zirelako gara, eta garelako izango dira” oihukatu ostean, belaunaldien transmisioa eta euskal musikaren geroa aldarrikatu du. Ibilaldi osoan izan du presente Muguruzak gazte musikarien lana eta ikusgarritasuna. Arriskatu ere egin du. Eta asteazken gauean ere, Odei Barroso eta La Basu “Izotzezko Erregina” taulara igoarazi zituen a capella rapeatzera. Kontzertuaren erritmo eta indarrarekin apurtu dute, baina ez estetikarekin. Edukiak eta formak bat egin dutelako gazte musikariei bidalitako mezuan: “Egin ezazu behar duzuna”.\nEmakumeen ikusgarritasuna aipatzea ere ezinbestekoa da, Micaela Chalmetako lagunen moldeak apurtu baitu konhtzertuetan ohitura bihurtu diren irudi eta jarrera maskulinoekin; irriak, txaloak eta emozioak taldekideen artean banatzen dituen eredua da oholtza gainean behar duguna. Baina ororen gainetik musika. Yalah Ramallah-rekin haize indar eta groove biziak itzuli dira eta taldekide bakoitzaren soloek azalak eta erraiak ukitzeko uneak eskaini dituzte. Bandak egindako lana txaloz saritu du publikoak; inori meriturik kendu gabe, gehien jaso dituztenen artean Eva del Canto eta Saphie Wells koristak, Haizea Mariartu saxofoi-jolea eta Gloria Maurel bateria izan dira.\nAzken kantuak iritsi behar zuen: Niña Coyote eta Chico Tornadok Rage Against the Machinen Killing in the name terriblearekin areto osoko lepoak jarri dituzte dantzan. Azken notarekin oihala eta txalo zaparrada euria bezala erori dira. Baina ezin da hor amaitu. Egon behar du azken trakarik. Oihalaren atzean zaratak entzuten dira eta gitarra kolpe bat edo beste.\nEta igo da Oihala. Eta hor daude: Negu Gorriakeko taldekide guztiak, Ines Osinaga, Jon, Fino eta Lonbi, eta noski Micaela banda osorik. Orduan inor ez da gai izan eserita jarraitzeko, eta butaka artean dantzan bukatu dute (dugu) guztiok kontzertua. Gora Herriak eta Sarri Sarrik inoiz ez bezala egin dute eztanda.\nMuguruzaren ibilbidea saritu da zen atzo. Baina Muguruzaren ibilbidea ez da soilik berea. Ez eta berarekin egon diren musikariena. Komunitate oso baten ibilbidea da. Bizitza ospatzeko eta madarikatzeko kantatu duen herriaren ibilbidea. Eta kantuok atzo, zentzu berri bat hartu zuten. Ez baitira hilko, kantatzen jarraitzen badugu.\n[Video] Muguruza dedica Adarra Saria a los gaztetxes y a la sala Le Bukowski


Amorebieta-Etxanoko Emakume Nekazari eta Artisauen XXII. Azokan parte hartzeko izena emateko epea zabalik — Amorebieta-Etxanoko Udala\nAmorebieta-Etxanoko Emakume Nekazari eta Artisauen XXII. Azokan parte hartzeko izena emateko epea zabalik\nUrtarrilak 21etik otsailaren 20ra bitartean\nEuskal Herriko hainbat lekutatik datozen emakumeek produktu ugari eskainiko dituzte: ogia, gozogintza, marmeladak, fruta-gozokiak, barazkiak, zeramika edo arropak, beste batzuen artean. • Izena emateko epea gaur zabaltzen da, urtarrilak 21 eta otsailaren 20ra bitartean zabalik egongo da.\nAmorebieta-Etxano, 2019ko urtarrilaren 21a. Amorebieta-Etxanoko Udalak martxoaren 9an egingo den Amorebieta-Etxanoko Emakume Nekazari eta Artisauen XXII. Azokan parte hartzeko izena emateko epea zabaldu du.\nIzena emateko epea gaur zabaltzen da, urtarrilak 21 eta otsailaren 20ra bitartean zabalik egongo da. Azokan ikusgai izango diren produktuak emakumeek eginak izango dira eta emakumeek izango dituzte ikusgai, betiere egoitza Euskal Herrian dutelarik.\nIzena emateko beharrezko informazioa:\nIzena emateko baldintzak eta aurkeztu beharreko agiriak.\nEskariak Herritarrentzako Arreta Zerbitzuan aurkeztu beharko dira (Herriko Plaza z/g), urtarrilaren 21etik otsailaren 20ra bitartean edota posta elektroniko bidez ere bidal daitezke: berdintasuna@amorebieta.eus.


Etxegarai lehen Baionan\nJean Rene Etxegarai gaur egungo auzapeza lehen atera da Baionan lehen itzulian, bozen %40,33 eginik. Abstentzioa da berririk nabarmenena, haatik, hamar baionarretarik sei pasa ez baitira joan bozkatzera, koronabirusaren testuinguruan.\nClaude Olive garaile Angelun\nClaude Olive eskuineko auzapezak segituko du Angelun (Lapurdi) beste sei urterentzat. Ordu arte oposizioan zituen beste bi hautagai izan ditu parean; Alderdi Sozialistak, Berdeek eta Frantziako Alderdi Komunistak sostengaturiko Sandrine Dervilleren zerrenda, eta Frantzia Intsumisoak babesturiko Sandra Pereirarena.\nMiarritzen Maider Aroztegi eskuindarrak irabazi du lehen itzulia\nAbertzaleak Michel Veunac auzapez ohiari gailendu zaizkio, bozen %12,3 lorturik. Abstentzio handia izan da koronabirusak eragindako krisi sanitarioagatik, eta miarriztarren %59,43k ez dute bozkatu.\nJoseba Erostegi euskal presoa aske geratu da\n1997an atxilotu zuten, Ortega Lararen bahiketaren operazioan. 66 urte ditu.\nJoana Ibargarai - Iñaki Etxeleku - Oihana Teyseyre Koskarat\nOhi baino boz gehiago lortu dituzte abertzaleek hainbat herritan. Bigarren itzuliari dagokionez, kezka erakutsi dute hautagai guztiek, COVID-19ak eragindako krisi sanitarioa dela eta.\nGaur da bozen lehen itzulia\nHerriko etxeetako kontseiluak osatzeko bozkatuko dute gaur eta heldu den astean Ipar Euskal Herriko herritarrek. Koronabirusari aurre egiteko neurri bereziak iragarri dituzte bozkalekuetan


Otxandioko Udala - Ekainaren 27an Herritarren Kontseilua\nEkainaren 27an Herritarren Kontseilua\nPertsona ardatz izango den hirigintza eredu baten norabidean, Otxandioko Barne Mugikortasun Planari jarraituz hainbat esku-hartze izan dira herrian bertan.\nModu ezberdinetan egin da lan alor horretan: herriko inguru batzuetan ibilgailuen sarrera neurri desberdinetan mugatuz, herri sarreretan autoentzako aparkalekuak sortuz, paseatzeko edota batetik bestera joateko oinezkoentzako bide gorriak sortuz, edota plaza ingurua zein Artekale oinezkoentzako gune bihurtuz.\nPertsonek lehentasuna duten espazio publikoak sortzea eta motordun ibilgailuetan egiten diren desplazamenduak murriztea helburu duen egitasmo honetan, eman beharreko beste urrats baten aurrean gaude: Iturrizarren autoentzako aparkalekua handitzea eta Mainerrota auzoan ibilgailuen sarrera mugatzea.\nHonetaz hausnartu eta denon artean erabakirik zuzenenak hartzeko, ekainaren 27an, arratsaldeko 20:00etan, Mainondoko gimnasio berrian ospatuko den Herritarron Kontseiluan parte hartzera deitzen zaitu Udalak.\nInformazio gehiago ondoko dokumentuan.\nErlazionatutako dokumentuak: diptikoa (PDF 2MB)


Gasteizen horia da gure "green"\nGasteizen horia da gure “green”\nGasteizen horia da gure “green” –\n“Izan kolore” zioen Gora Gasteiz mugimenduak 2015eko apirilean, harik eta ekainean alkate xenofobo arduragabea aldatzea lortu genuen arte. Geroztik, bakoitzak geure kolorea eman diogu hiriari: mugimendu feministak morea eman du (lila argia beharrean, more indartsua eman ere!); hezkuntza-komunitatea gorriak ikusten ari da, haurrei behar bezalako prestakuntza emateko; udal eta foru langileek etorkizun beltza aldarazi nahi dute, murrizketei aurre egiten; Santo Domingo kaleko biztanleek kristoren marroia daukate, Udalaren utzikeria dela-eta… Esandakoa: bakoitzak geure kolorea.\nBaina bada kolore bat 2017an nabarmendu dena: horia. Errekaleorren ehun gasteiztar argindarrik gabe utzi zituen Iberdrolak joan den maiatzean, Udalaren konplizitatearekin. Errekaleortarrek, baina, argi zutela esan ziguten, bonbillen argi horixkak berriz pizteko prest zeudela. Eta Gasteizek konfiantza osoa adierazi zion auzo askeari: elkartasun-ekimenak nahi adina izan ziren, manifestazio erraldoia tartean.\nOnartu behar da, baina, batzuengan harridura piztu zela Errekaleor irla energetiko bilakatzeko apustua kaleratu zenean: 100.000 euro behar zituzten eguzki-plakak erosi eta instalatzeko, energia berriztagarrien aldeko apustu paregabea eginda. Diru askotxo zela uste genuen batzuek, ezinezkoa izango zela, ez zirela iritsiko… Bada, udaren beroan, uztailean, lortu zuten diru-kopurua gainditzea: negu hotzari aurre egiteko moduan izango ziren errekaleortarrak. Harro.\nAuzo askeak erakutsi du beste mundu bat posible dela, antolaketa komunitarioan, auzolanean, energia-hornitzaile handiez aparte, pertsonak erdigunean ipinita… eta horixe da EAJk jasan ezin duena.\nJarrera paternalista adierazi du udal gobernuak auzi honetan (“Errekaleorren ezin da bizi” izan da Urtaran alkateak behin eta berriz errepikatu duen esaldia, bere argudio nagusia bertakoenganako kezka balitz bezala). Baina jasan ezin duena da, bereziki, herritarrek euren burua antolatzea, eurek kudeatzen dituzten erakundeez aparte, gizarte-eredu nagusi horretatik kanpo.\nHarrotasuna pizten du Errekaleorrek. Green Capital izateak baino dezente harrotasun handiagoa. Horregatik ez da ulertzen nola Gorka Urtaran alkateak mehatxu gisa ikusten duen Erreka, aukera gisa ikusi beharrean: Gasteiz mapan kokatu du Errekaleorrek, alkateari gustatu ala ez.\nEdo agian ongiegi ulertzen da auzoa eraisteko alkatearen asmoa: Errekaleor ez dadila eredu izan, ez dadila zabaldu. Sentitzen dugu Urtaran jauna, baina guk argi dugu: eredu bat da dagoeneko. Horia delako benetako green kolorea ekarriko duena.\nJon Altza – Hala Bedi\nEnergia berriztagarriak, Errekaleor, Gasteiz, Gasteizen horia da gure "green"\nEta 2018ko lehen zinema estreinaldiak!\nZer duzu buruan “Gasteizen horia da gure “green””-ri buruz\nMikelats 2018-01-05 12:10\nErrekaleorreko proiektu energetikoa eredugarria izan da alde askotatik, nik neuk ere aportazio txikia egin nuen helburuak lortze aldera. Bertan bizitako hainbat pertsona ezagutzen ditut, eta hitz onak besterik ez denen ahotik. Baina triunfalismo kutsu gehiegizkoa hartzen diot azkenaldian Errekaleorren inguruko edozerri, kontutan hartuta udalak nahi izanez gero di-da batean auzoa hustu eta urteetako lana pikutara bidaltzeko gaitasuna duela. Zuhur ibili, eta jarraitu bidea argitzen! Animo eta aurrera!


Wilderrek egingo lukeen bezala: 'Argo' (2012) - Ben Affleckek zuzendutako erreskatea\nArazo gehiago saihesteko helburuarekin, eta Kanadako gobernuarekin kolaboratuz, sei estatubatuarren erreskatea antolatu zuen CIAk. Une horretan pelikularen protagonista ezagutzen dugu: Tony Méndez (Ben Affleck), erreskate operazioetan aditua.\nZenbait aukera aztertu ondoren, 'Argo' izenburua izango duen eta inoiz grabatuko ez duten zientzia-fikziozko pelikularen ekoizpena aitzaki gisa erabiltzea, proposatutako ideien artean hoberena zela erabaki zuten. Makillatzaile ospetsu baten eta Hollywoodeko ekoizle baten laguntzarekin, "zirkoa" eraikitzen hasten dira. Tony, beraz, Iranera joango da, "lokalizazio" bila. Gero, Iranetik bueltatu ahal izateko, sei estatubatuarreri identitate berriak emango dizkiete, eta pelikularen lan taldea osatuko dute: gidoilaria, produktorea, zuzendaria... e.a. Detaile txikienak ere operazioa pikutara bidali dezake, eta hori gertatzekotan, ondorioak latzak izango lirateke.\n'Argo' zirraragarria da, hunkigarria, tentsioa du, dibertigarria da, serioa, entretenimendu ona... Tentsioa konstantea da eta intrigaren kodeak era bikainean erabiltzen ditu Ben Affleckek. Aireportuko eszena, pelikularen klimaxa, horren muntaketa klasikoa eta oso ona dela pentsatzen dut. Ben Affleck zuzendari ona dela argi dago. Gainera, pelikularen aktore taldearen aukeraketa benetan ona da: bale, Ben Affleckek ez du Tony Mendezen antza, baina gainontzeko aktoreek interpretatzen dituzten pertsonekin duten antza ikaragarria da (amaierako kredituetan ageri da hori).\nBen Affleckek erabilitako artxibo irudiek eta lortutako girotzeek pelikulari errealismo kutsu nabaria ematen diote (nahiz eta erreskatea gauzatzeko aitzakia tontakeria bat iruditu). Ben Afflecken helburuetako bat Teheranen bertan grabatzea izan zen, baina AEBetako gobernuak ideia hori burutik kentzeko gomendatu zion zuzendariari (oraintxe bertan Iran eta AEBen arteko erlazioak baliteke 1979an zutena baino tentsio handiagoa izatea). Beraz, Affleckek ideia hori bere burutik ezabatu zuen.\n'Argo' pelikula oso ona iruditu zait, akats gutxi dituena. Seguruenik, datu historikoak ez dira errealitateari guztiz fidelak izango, baina beno, hori barka daiteke. Ikustea merezi duen pelikula da, baita Ben Affleckek zuzendari bezala egindako eta jarraituko duen ibilbidea. Esan bezala, gustatu zait, entretenigarria da, asko.\nPelikulan behin baino gehiagotan entzuten dugu izenburuarekin egindako "hitz-joko bat", gaztelaniaz "Ar-goderse", ingelesez "Ar-Go Fuck Yourself". Nola izango litzateke euskaraz? Proposamenik?\nEgilea naiara_glez en 13:48


euskeraikasi blog - Euskara praktikatu: NON ETA NOREKIN ??\tEdukira joan\nMezua: Euskara praktikatu: NON ETA NOREKIN ??\nEuskara praktikatu: NON ETA NOREKIN ??\nWebgune eta bideo interesgarriak\nHizkuntza bat ikasteak alderdi oso garrantzitsu bat du; jendearekin interaktuatu behar da. Ikasketa prozesuaren fase garrantzitsu bat da eta nola ez dibertigarriena. Hizkuntza bat ikastea eta lotsa bateraezinak (inkonpatibleak) dira.Klaseetan alderdi pasiboa lantzen da asko (entzumena eta irakurmena). Alderdi hau landu behar da, jakina. Baina esan bezala, pasiboa da; Input-a. Ideiak ordenatzeko eta zentsua emateko ezinbestekoa da alderdi aktiboa: idazmena eta mintzapraktika. Output-a sortzen dugu bide honekin. Klaseetan idazmena lantzen da, baina ez hainbeste mintzapraktika.Mintzapraktika ezin dugu klaseetara mugatu. Pentsaera horrekin bagoaz klasera, ikasketa prozesua zaildu eta luzatuko du.Nola praktikatu era informal eta atseginean?Programa ugari daude, garrantzitsuena eta zabalduena MINTZAPRAKTIKA programa da. Programa hauek doakoak dira, baina ez "profesionalak" (ez dira klase bat bezala planteatu behar). Bertan izena ematen baduzu, kontuan hartu ondorengoa:-Adin nagusiko pertsonentzat dago pentsatua. Ezin duzu espero irakasle bat zu zuzentzen egotea. Koordinatzaileak du zure taldearen ardura eta ahalik eta gehien laguntzen saiatuko da. Gogoratu jendea doan lan egiten duela, euskararen alde. Era altruistan lan egiten duten pertsonak izaten ohi dira, konpromiso handia dutenak gure hizkuntzarekin.-Ekimena (iniziatiba) izan behar duzu. Gustatzen zaizuna eta ez zaizunaren arabera jardun, taldez aldatu, kontaktuak egin, ekintzak proposatu...-Ondo pasatu. Kontzertuak, irteerak, jaiak... nahi duzuna egin dezakezu. Gustura egotea oso-oso garrantzitsua da.Aurkitu zure herri edo auzoko taldea.Ikusi argazkiak eta bideoak.Beste programa asko badaude. Bilbon ULIBARRI EUSKATEGIArena aipatzekoa da.Kasu honetan, bikoteka praktikatzen da. 4 erantzun\tZabaldu•Bildu•Twitter•\nBidaltzailea: Santiago Guillén [Bisitaria] Kaixo Lander,\nDuela hiru urte zurekin egon nintzen lehenengo perfila ateratzeko eta orain bigarrena atera nahi dut baina laguntza behar dut ahozkoa prestatzeko. Denbora daukazu niri laguntzeko?\n2011-06-10 @ 13:04\tBidaltzailea: FReddy [Bisitaria] · http://www.facebook.com/profile.php?id=100003406359638\tis gold. Still after 3 years we are still listed as out of bunsseis with the BBB in GA. Which is no big deal. But how can you still pull up a search on the first page and the BBB still at the top above our website when seaching for our website, that has been up for a year. Some search engines they are 2 or three down from the top.They are still hurting us with this.We worked in Nebraska last year and was told we could not get accredidation there because all roofing companies had to be in bunsseis for at least a year in that state. It did not matter we had 8 accredidation with the BBB in 8 other states with 0 complaints.\t2012-07-28 @ 20:16\tBidaltzailea: uzvbvtuxza [Bisitaria] · http://ldtavvnhkzez.com/\t94e1Ro nwszjpzghhbw\t2012-07-29 @ 09:08\tBidaltzailea: tqjuuzmec [Bisitaria] · http://brqvszaeubvl.com/\tpaKZUD pyhcioirltqa\t2012-07-30 @ 05:11\tErantzun:\nBloga kudeatu\teuskeraikasi blog :\nHipokresia asko dago euskaldunen artean. Ez dugu behar bezala defendatzen gure hizkuntza eta ezta erabili ere. Baina gauza asko egin daitezke, uste baino gehiago.\nBlog hau euskara irakasleei dago zuzendua batez ere, ideia berriak ezagutzera ematen baitira. Ikasleek euskararen alde praktikoa ezagutu behar dute; uste baino gehiago erabili dezaketela jakinarazi behar zaie.\nEsan bezala ordea, irakasle eta ikasleez gain, DENOI dagokigu euskara bultzatzea. Euskara ez da hobby bat, ez da zerbait folklorikoa, ez da eskolan aritzeko, EGUNEROKOAN baizik; lanean, lagunekin, familiarekin. Ahal dugun neurrian, erabilera indizea handitu behar dugu!!\nbaieuskarari ziurtagiriaKARRAJUA. IRAKASLEENTZAKO BLOGAbaieuskarari ziurtagiria. AGIRIASUSTATU.ARGIAIKASBILIKUSEZAZU Artxiboak :


"Elgorria bezalako gaixotasun kutsakor batekin ezin da inoiz guardia jaitsi" | Consumer\n"Elgorria bezalako gaixotasun kutsakor batekin ezin da inoiz guardia jaitsi"\nAmós José García-Rojas, Espainiako Txertaketa Elkarteko (AEV) lehendakaria\nHerrialde garatuetan, sarampioiaren aurkako txertoa ematen du duela lau hamarkadatik, eta denbora hori nahikoa da gaixotasuna desagerrarazteko. Hala ere, esku hartzeko jarraibideak indartzeaz hitz egiten da, gehiago egin ez dezan. Amós José García-Rojasek, Espainiako Txertaketa Elkarteko (AEV) presidenteak, “lasto-kutsua izaten jarraitzen du”. Ez da gutxiagorako, kontuan hartzen bada elgorriaren birusa oso kutsakorra dela. Espainiak iaz 224 kasu erregistratu zituen arren, egoera pribilegiatua du, baina espezialistek eta Administrazioak behin eta berriz diote birusaren aurka babestuta egon behar duela, Osasun Ministerioak berriki egin duen bezala.\nZergatik txertatu behar dira elgorriaren txertoak, jada ez badaude, 1970etik jaiotako guztiak?\nGomendioa oso populazio txikiari dagokio: bere garaian txertoa jarri ez zutenek baino ez dute egin behar. Elgorriaren birusa oso kutsakorra da, lehen aske zebilen, kontrolatzeko txertorik ez zegoelako, eta ia pertsona guztiek hartzen zuten gaixotasuna. Pertsona horiek dagoeneko immunizatuta daude, eta txertoa hartu dutenak ere badaude. Aurten bi egoera horietan ez dauden pertsona batzuk egon daitezkeelako finkatu da. Kontuan hartu behar da txerto hirukoitz birikoaren (elgorria, paperak eta errubeola) estaldura zabala izan zen arte urte batzuk igaro zirela, eta estaldura pixkanaka handitu zela, 1985etik aurrera oso ona izan zen arte.\nZer egin behar luke elgorria immunea ote den edo ez ziur ez dagoen pertsona batek?\nZalantzarik baduzu, txertoa jarri behar duzu. Horretan ez da aldaketarik izan, horixe gomendatzen diegu espezialistei aspalditik. Osasun Ministerioak gogorarazi du. Hala ere, pertsona bat 1985etik aurrera jaio bazen, seguruenik txertatuta egongo da, orduan immunizazioa ia orokorra baitzen, eta 70eko eta 80ko urteen artean jaio bazen, ia seguru egongo da gaixotasuna izango zuela.\nTxertoa eraginkorra da?\nTxertoa ez jartzea kaltegarria da: osasunean kalte larriak eragin ditzakeen birus baten eraginpean geratzea.\nTxerto onenetako bat da, oso eraginkorra. Serokonbertsioa lortzen du (gaixotasunaren aurkako antigorputzak agertzen dira), %93 inguruko lehen dosia hartu ondoren, eta oroitzapen-dosiaren ondoren, %95etik gora. Serobihurketa erabatekorik izan ez den ehuneko txiki horren aurka borrokatzeko, eta orain birusak asko zirkulatzen duenez, agian etorkizunean hirugarren dosia plantea daiteke haurtzaroan; baina hori oraindik urrun dago.\nImmunizazioak aurkako eraginik badu?\nZero arriskua ez da existitzen. Produktu biologiko batez ari gara, eta, batzuetan, oso arraroak izaten dira, normalean oso arinak izan daitezke batzuk (sukarra, negarra edo hantura injekzio-tokian, eta, batez ere, nerabe eta helduetan, mina eta artikulazioetako zurruntasuna). Txertoa ez jartzea kaltegarria da: osasunean kalte larriak eragin ditzakeen birus baten eraginpean geratzea.\nHeldu batek txerto dosi bakarra jaso badu haurra zenean, orain bigarren bat behar du?\nBai, batez ere 70eko hamarkadan jaio eta 80ko hamarkadaren erdialdera arte. Txertorik hartzen ez dutenek bi dosi jarri behar dituzte, batetik bestera lau asteko tartea utzita. Epe hori egokia da serokonbertsio-erantzuna handitzen dela bermatzeko.\nBehar bezala txertatuta dagoen pertsona batek har dezake elgorria?\nTxertoa ez da %100 eraginkorra, eta, beraz, populazioaren ehuneko txiki batek har dezake. Hala ere, kasu horietan sintomen intentsitatea askoz txikiagoa da.\nZer egin behar du elgorria duen norbaiten aurrean egon den pertsona batek?\nErne egon behar da, txerto-estaldura hori beste herrialde batzuetan gertatu den bezala ez jaisteko.\nTxertoa jarri badiozu edo pasatu baduzu, lasaitu, ez da ezer gertatzen. Ni gaixoekin harremanetan nago eta ez dut arriskurik. Elgorria, duela urte batzuk izan nuena, bizitzan behin pasatzen da. Txertorik hartu ez badu, ahalik eta azkarren egin behar du, kasuarekin harremanetan egon eta hiru egun igaro baino lehen, txertoak profilaxi-faktore bat eragiten baitu. Pertsona batek elgorria duela pentsatzen badu, onena pentsatzea da, eta medikuarengana joatea, baduen ala ez erabaki dezan.\nMendebaldeko herrialde batzuetako agerraldiek nolabaiteko psikosia eragin dute. Zein da gaixotasuna?\nEz da gaixotasun dramatikoa, baina konplikazio larriak sor ditzake, hala nola entzefalopatiak, pneumoniak eta, kasu berezietan, pertsona bat hiltzera eraman dezake.\nEspainian dauden estaldura-mailekin, ba al dago kezkatzeko arrazoirik?\nEstaldura oso zabala da eta gaixotasunaren eragina ez da aldatu, espero izatekoa da. Daukagun txertatze-mailarekin ia ezinezkoa da Italian edo Erresuma Batuan erregistratutako kasuak izatea. Ez dago zoratzeko arrazoirik, baina bai zaintzaile eta erne egon behar delako ideia indartzeko, txerto-estaldura hori beste herrialde batzuetan gertatu den bezala ez jaisteko.\nZer bilakaera izan du egoerak, eta zergatik egin du atzera elgorriaren kontrolean herrialde batzuetan?\nDuela gutxi, Espainiak berriro jaso du elgorririk gabeko egoeraren deklarazioa, eta horrek esan nahi du, itzulita, kasuak ahalik eta gutxien adieraztea lortu duen herrialdea dela. Hala ere, Erresuma Batua bezain aurreratua den herrialde batek baldintza hori galdu du, eta horretan hainbat faktorek eragin dute.\nZer paper jokatu dute atzerakada horretan sehasken aurkako mugimenduek?\nEginkizun garrantzitsua izan dute, baina ez erabakigarria. Elgorriaren zabalkundean erabakigarriena pobrezia, gerra-gatazkak (Ukrainan gertatutakoa, adibidez) eta txertoak eskuratzeko bidegabekeria (krisi ekonomikoaren ondorio) dira, eta, horren ondorioz, herritar marjinalak birusaren mende geratu dira.\nNola eragin dezakete mugimendu horiek Espainian?\nNik gustuko dut txertaketaren aurkako mugimendu gisa aipatzea, ez baikara talde homogeneo batez ari. Alde batetik, guraso batzuek zalantzak dituzte, eta ez dute ulertzen zergatik eman behar dioten produktu biologiko bat semeari, inoiz ikusten ez duten gaixotasun bat prebenitzeko. Guraso horiekin enpatizatu egin behar da, eta gaur ikusten ez dugunak ez duela esan nahi bihar ikusi ezin dugunik, batez ere testuinguru globalizatuan. Elgorria bezalako gaixotasun kutsakor batekin ezin da inoiz guardia jaitsi.\nPertsona batzuek diote naturala dela gaixotasuna pasatzea eta ez txertatzea.'\nBai, sinetsita dauden birusen kontrakoek diotenez, Espainian oso portzentaje txikia da, biztanleen %1 baino gutxiago. Naturala ez da aurreko mendeko gaixotasun bat izatea saihestu daitekeenean, edo zure semea beharrik gabe sufritzen ikustea. Ura edatea ere ez da edangarri bihurtu gabe edo esne gordina edatea, zentzumen arrunta erabiltzea da naturalena, medikuntzan izen bat duena: ebidentzia zientifikoa. Horri esker egin du aurrera gizateriak.


“Diru zorro barruan daukagu etsaia”. Zeinek esango zigun mesede baino kalte gehiago egin behar zigula gure kreditu txartelak! Gabonen ostean, aldi berean hornitzeko eta gabetzeko baliatzen ditugun jaiak igarota, txarteltxo hori izaten da familia askoren lasaigarri urtarril bukaera urrunari begira. Txartelari tira eginez ahazten dituzte askok kontu korronteari egindako zuloak, eta eskatu ahala ematen duenez, lehenaz gainera zertxobait gehiago erosteko baliatzen dute, urtea ongi hasteko edo. Hain da ederra, izan ere, dirurik gabe erostea: dena doan dela iruditzen zaie askori, eta inongo mugarik gabe gastatu dezaketela. Zuloa, ordea, handitu egiten da kenduz eta kenduz, eta, azkenerako, gu geu irensteko adinakoa izan daiteke. Etxeko kontuei arreta pixka bat jarri ezean, luzaroan oroituko gara gure txartel miragarriarekin… Doan zirudiena oso-oso garesti irten dakiguke.\nBeste txartel mota batzuekin are okerragoa izan daiteke egoera. Garestietan garestienak, “revolving” izenekoak dira. Ordaintzeko erabiltzen dira txartel horiek ere, baina beste produktu bat ere izaten dute barnean: berehalako kreditu bat jartzen dute gure eskura (3.000 eurokoa izaten da gehienetan), nahi dugunean erabili ahal izateko. Erosketak ordaindu ahala, txartela kargatu egiten da berriz, eta bezeroak hantxe du beti hasierako kopurua, oso-osorik. Txartel hauen interes tasak % 20koak izaten dira. Beraz, txartel horiekin 3.000 euro gastatzen diren bakoitzean, 600 euro gehiago ordaindu behar ditu erabiltzaileak (interesetan), eta hori ez dago edozeinen eskura. Diru arazoak dituztenek edo kontsumitzaile porrokatuak direnek, adibidez, kreditu beharra badute, txartel horiek hartzea baino hobe dute mailegu pertsonal bat eskatzea edo lehendik duten hipoteka handitzea. Mailegu pertsonaletan, % 8ko interesak izaten dira, eta bankuak edo kutxak hipoteka handitzea lortuz gero, % 5aren inguruan ibiliko da interesa (azaroko Euriborra aintzat hartuta egin dugu kalkulua; % 4,4an zegoen).\nErabiltzaileak, hala ere, izaten du tartetxo bat finantza erakundearekin negoziatzeko; banku edo kutxekin lotu samarrak dauden bezeroek -soldata han sartzen dietelako, ordainagiriak helbideratuta dituztelako, edo beste produktu batzuk ere badituztelako, pentsio planak, hipotekak edo inbertsio funtsak, adibidez-, horiek ez dute komisiorik ordaindu behar izaten oinarrizko zerbitzuen truke. Estrategia hori erabiltzen hasi ziren finantza erakundeak duela pare bat urte (“komisiorik batere ez” iragartzen zuten orduko kanpainek). Egun, ordea, ongi irakurri beharra dago kanpaina horien klausulak, zenbaitetan, izan ere, zor txartelentzat soilik balio dute, eta ez kreditu txartelentzat (horiek dira garestienak).


SD Eibarren Administrazio Kontseiluaren hauteskundeak ekainaren 1ean izango dira | SD Eibar - Web Oficial\nSD Eibarren Administrazio Kontseiluaren hauteskundeak ekainaren 1ean izango dira\nHauteskunde Prozesuaren Antolakuntza Batzordeak hauteskunde egutegia jakitera eman du\nSD Eibarren Administrari Kontseiluko hauteskundeak ekainaren 1ean egingo dira Astelena frontoian.\nHauteskunde Prozesuaren Antolakuntza Batzordeak eman du gaur ezagutzera informazio hau. Organo hau Klubeko Presidentearen ekimenez sortu zen orain dela hilabete eta atzo Administrari Kontseiluaren legitimitatea jaso zuen.\nBatzorde hau, zeinen helburua hauteskundeen prozesua bultzatzea den, Jose Miguel Fiallegas eta Jon Ander Ulazia kontseilariek, eta Patricia Rodriguez Klubeko gerenteak osatzen dute.\nEtorkizuneko Administrari Kontseilurako hautagaitzen aurkezpen epea martxoaren 24era arte egongo da zabalik gaurtik aurrera.\nMartxoaren 25ean hasiko da hautagaitza ezberdinen arteko bilerak egiteko epea, Akziodunen Batzordean jarraituko diren hauteskunde baldintzak adosteko asmoz, izan ere, estatutuek ez dute ezartzen inongo irizpiderik.\nIrizpide hauetan, besteak beste, hurrengo Administrari Kontseilua osatuko duten kontseilari kopurua, Akziodunen Batzordearen edo botoen uzte prozesuaren bitartez aukeratuak izango direnak.\nMendate elkartearen eskuetan dauden akzioak, kapital handitzearen lehen paketearen gordailuzaina eta Fundazioak dituena, hauteskunde prozesutik kanpo geratuko dira eta ezin izango dira erabili.\nApirilaren 10ean ezarri da Administrari Kontseiluaren bilera egitea, Akziodunen Batzar Orokorra deitzeko hauteskundeak egiteko.\nJose Miguel Fiallegasek, kazetarien aurrean, prozesu hau “kirol mailan eta maila ekonomikoan gure historiako momenturik onenean iritsi da”, adierazi du. “Hauteskundea mugarri historikoa da guretzat”.\n“Guztion ardura da prozesu honetatik Eibar minduta edo banatuta ez irtetea. Seguru gaude Kluba sendotuta irtengo dela, gizartearen babesarekin”.\nKontseilariak adierazi duenez, “prozesua demokratikoa eta gardena izango da”. “Ideia eta proiektu ezberdinen arteko konfrontazioa ona da berez. Hauteskundeak Eibar sendotzeko elementu bat gehiago izango dira”.\n“Erakundea indartuta eta sendotuta irten behar da. Gure masa sozialean konfiantza osoa daukagu, aurretik ere erakutsi duelako”.\nAzken hilabetean, Antolakuntza Batzordeak antzeko prozesuak bizi izan dituen klubekin kontaktuak mantendu ditu.\nFiallegasek klub hauek eskainitako laguntza eskertu du, eta Real Sociedad eta bere gerente Iñaki Otegiri eskerrak eman nahi dizkie, “bere kolaborazio eta prestutasunagatik”.


[BIDEOA] ‘Inoren munduan’ eleberria kaleratu du Asel Luzarragak - KULTUR SHAREA\nLiburuko protagonistak hiru neska izatea nahi zuen idazleak, “gizonek gizonentzat eraikitako mundu hierarkiko batean, mundu horri aurpegi ematen”.\nBioklik helduentzako eleberriaren ostean, gazte literaturara egin du jauzia Asel Luzarraga (Bilbo, 1971) idazleak, Inoren munduan (Elkar) eleberriarekin. Bertan, Baso eta ibai, mendi eta mortu, itsaso eta hiriz osaturiko lurralde ezezagun eta denbora zehaztugabe batera garamatza egileak abenturaz eta fantasiaz, borrokaz eta errebeldiaz beterik.\nNobelako protagonistei dagokienez, hiru neska izatea nahi zuen Luzarragak, “gizonek gizonentzat eraikitako mundu hierarkiko batean, mundu horri aurpegi ematen”. Hala, pertsonaiak Aize eta Hodei izango dira, egoera zailean topo egingo duten bi emakume gazte; andre gerlarien leinutik erbesteratua bata, sorginen askazikoa izateagatik jazarria bestea, era guztietako etsai eta arerioei egin beharko diete aurre, bidean topatuko duten Leixuri adiskidearekin batera.\nLiburu honek historia berezia duela azaldu idazleak. Berez, euskaraz idazten hasi zen bigarren lana izan zen, unibertsitate garaian, Hamaika ispili ganbil prestatzen zuen bitartean. 90eko hamarkadan izan zen hori, “hamabost urte nituela, oker ez banago, Hobbita irakurri nuenetik, bolada luzea eman nuen fantasiazko eleberriak irensten, eta irakurri ez ezik, ildo horretatik idazteari ekin nion. Gazteleraz idatzi behar nuen, artean nire euskara A ereduan ikasitako edozein erdaldunena baitzen, gutxi gorabehera, eta hala utzi nuen 500 orrialde inguruko bat amaituta eta haren jarraipena behar zuena amaitzeko zorian”. Euskaraz idazten hasi zenean, beraz, estilo horretako bati ekitea otu zitzaion Luzarragari, baina, “nire lehenengo liburuetako protagonisten artean punk itxurako leinu anarkista bat bazegoen, euskarazko horretan erabaki nuen neskek behar zutela protagonismoa”. Hasiera batean idazleak ez zion izenbururik jarri, baina hiru protagonisten soslaien apunteak egin, asmatutako munduko mapa arkatzez marraztu, lehenengo kapitulua idatzi, eta bigarrenaren hasieran geratu zen. Geroko proiektua izango zen, Hamaika ispilu ganbil amaitu behar zuen lehenago.\nUrteak pasa, eta lantzean behin berarekin topo egiten zuen arren, beste ildo batetik zihoan Luzarragaren literatura ordurako. Baina azkenean, hasieran helduentzako nobela izateko pentsatuta zegoena gazte-literatura bihurtzea erabaki eta hala hasi zen egilea, idatzita zegoena pixka bat moldatzen. Gainerakoan, hogei bat urte lehenago pentsatutako ildoari eutsi zion. “Gertakari gehienak ere hasieratik pentsatutakoak dira eta baita amaiera ere”.\nTags: Asel Luzarraga, Inoren munduan\nLanik iraultzaileena dakar La Basu rap abeslariak ‘Gerra’ izenpean\nLetren Sari Nazionala jasoko du Bernardo Atxaga idazleak


Banku eta kutxak bihar hasiko dira euromonederoen salmenta eta banaketa | Consumer\nBanku eta kutxak bihar hasiko dira euromonederoen salmenta eta banaketa\n2.000 pezetaren truke, herritarrek 43 txanpon jasoko dituzte, 12,02 eurokoak.\narabera: Ostirala, 2001eko abenduaren 14a\nBankuek eta aurrezki-kutxek euromonedero poltsatxoak saltzen eta banatzen hasiko dira bihar, hala eskatzen duten espainiar herritar guztien artean. Hala, 2.000 pezetaren truke, 12,02 euroko 43 txanpon jasoko dituzte, moneta berria sartzea errazten duen aurreelikadura-prozesuan aurreikusita dagoen bezala. Moneta horiek ez dute inolako kontabilitate-zirkulaziorik urtarrilaren 1a arte, eta, horren bidez, herritar guztiak moneta berriaren erabilerarekin eta 2002ko urtarriletik aurrera haren sarrera errealarekin ohitu nahi dira.\nEspainiako Bankuak eta Altxor Publikoak finantza-erakundeen artean 24 milioi euromonedero banatzea erabaki zuten, 288,48 milioi euroko balioarekin (48.000 milioi pezeta), soberan egon dadin eta interesdunek inolako mugarik gabe eros ditzaten. Hala ere, bi erakundeetan kontsultatutako iturriek adierazi zutenez, urte berriaren aurreko bi asteetan hamabost milioi poltsatxo euromonedero banatzeak “arrakasta” ekarriko luke.\nGogoratu behar da dendek lehengo astetik dutela txanpon berria, atzerapen pixka batekin, aurreikuspen ofiziala abenduaren 1ean hastea baitzen, baina segurtasun-enpresek ezin izan zuten egin hilaren 7ra arte. Espainiako Bankuko gobernadoreordeak monetarik eza garaiz salatu zuten zenbait merkatari-elkarteren kexak argitu nahi izan zituen atzo, eta txanpon-banaketa garaiz prest egongo dela bermatu zuen. Azken datuen arabera, euroa fisikoki iristeko hemezortzi egun falta direla, 5.850 milioi euro txanpon banatu dira aldez aurretik, eta aurreelikaduran eskatu diren 640 milioi billeteen herena.\nAdituek moneta bakarraren lehen egunei aurre egiteko ematen dituzten aholku gehienak, hain zuzen ere, etxeko kalkuluarekin eta zatikiekin arazo gehien izan ditzaketenak, euroak erabiltzera bideratzen dira hasieratik, eta ez uztea, aldaketa berrira lehenbailehen ohitzeko. Gainera, hasieran kopuru zehatzekin ordaintzea gomendatzen da, pezetak eta euroak ahalik eta gutxien nahasteko poltsikoan.\nMerkataritza-praktika egokien kodeak eta egindako gomendioek adierazten dutenez, saltzaileek eurotako transakzioetan egindako aldaketa guztia itzuli behar dute, ez pezetatan; beraz, ez da erabilgarritzat jotzen etxeko finantzekin eurotan eustea, prozesu konponezina atzeratzeko, eta bi hilabeteko bi txanponak elkarrekin bizi ahal izateko gehienezko iraupena izango du.\nLegezkoa den puntu batetik, ez dago itzulketak eurotan emateko obligaziorik, eta, beraz, gerta daiteke pezetatan aldatzea eskatzen dutenak edo dendaren bat eurorik gabe geratu eta pezetak itzuli behar izatea, baina, inplikatutako sektore guztiek eta Administrazioak hartutako konpromisoaren arabera, dena eurotan egin behar da.\nItxura guztien arabera, adineko pertsonek izango dute arazo gehien kalkuluak eurotan egiteko orduan, nahiz eta beren pentsioen nomina duela bi hilabetetik jasotzen duten diru berrian, haiek ohitzen has daitezen.\nBadaezpada, ez dute gomendatzen euro billeteak onartzea hurrengo bi asteetan, ofizialki indarrean sartu eta poltsiko partikularretan banatu aurretik, faltsutzeak gertatzeko arrisku handia baitago. Gainera, urtarrilaren 1eko 0:00etatik aurrera eta lehen egunetan, ohiko bideak erabiltzea gomendatzen da billeteak eskuratzeko, hau da, kutxazain automatikoak, banku-bulegoak eta dendetako aldaketak.\nbanaketa bankuak Euromontalak


World Trade Center – brasildar baten aurreikusitako erasoa – JucelinoLuz\nÁguas de Lindoia, 2021eko irailaren 10a\n2001eko irailaren 11ko atentatuak edo atentatuak (batzuetan irailaren 11a besterik ez da aipatzen) Estatu Batuen aurkako atentatu suizida sorta bat izan ziren, erakunde fundamentalistak eta beste pertsonaia ezkutu batzuek koordinatuta, beldurra izango zenuketen ezagutzeaz – hoztasun mailaren arabera. Jucelino Luzen amets premonitorioak adierazi zuen egun hartako goizean hemeretzi terrorista inguruk lau bidaiari hegazkin komertzial bahitu zituztela. AEBetako eta kanpoko jende eta antolatzaile gehiagoren aginduz. Bahitzaileek nahita erori (agindu) zituzten hegazkinetako bi New Yorkeko World Trade Center negozioaren dorre bikien aurka, eta ontzian zeuden guztiak eta eraikinetan lan egiten zuten pertsona asko hil ziren. Ikuspenei jarraiki, bi eraikinak erortzetik bi ordura eroriko lirateke, ondoko eraikinak suntsituz eta beste hainbat kalte sortuz. Hirugarren bidaiarien hegazkina Pentagonoan erori zen, AEBetako Defentsa Sailaren egoitzan, Arlington konderrian, Virginian, Washington kanpoaldean. Laugarren hegazkina Shanksville (Pennsylvania) zelai zabalean erori zen, geroago bere bidaiari eta tripulatzaile batzuk saiatzen bahitzaileengandik hegazkinaren kontrola berreskuratzeko, AEBetako hiribururantz bideratu baitzuten. Hegaldietan ez zen bizirik atera. Jasotako aurrez aurreko ametsen atalak dira agerian.\nErasoetan ia 3.000 pertsona hil ziren, horien artean 227 zibil eta 19 bahitzaile hegazkinetan. Biktima gehienak zibilak ziren, 70 herrialde baino gehiagoko herritarrak barne. Horrez gain, gutxienez bigarren mailako heriotza bat dago. Mediku-azterketari batek pertsona bat zenbatu zuenetik kanpo utzi zuen, biriketako gaixotasunek hil zutela jakinarazi baitzuen World Trade Center erortzearen hautsak eraginda. Eta nork agindu eta orkestratu zituen eraso horiek guztiak, are okerrago, jakiteko.\nEstatu Batuek Terrorismoaren aurkako Gerra hasi zutenean erantzun zieten erasoei: herrialdeak Afganistan inbaditu zuen talibanak botatzeko, gaur berriro hartu duena, terroristak babesten dituena. Estatu Batuek AEBetako PATRIOT legea ere onartu dute.Beste herrialde askok terrorismoaren aurkako legedia indartu dute eta legea betearazteko ahalmenak zabaldu dituzte. AEBetako burtsa batzuk erasoaren ondorengo astean zehar itxita egon ziren eta berriro irekitzean galera handiak izan zituzten, batez ere aire konpainietan eta aseguru industrietan. Suntsitutako bulegoetan milaka milioi dolar desagertzeak kalte larriak eragin zituen New Yorkeko Behe Manhattaneko ekonomian. Eta, gainera, oraindik ilun eta gaizki azaltzen diren gauza asko Amerikako biztanleei.\nIluna bezain beldurgarria, Covid19-ren nahitaezko txertoa, egungo Joe Biden presidenteak —AEBetan— ezarritakoa. Txerto honekin miraria gertatuko dela pentsatuta. (Birusak baino pertsona errugabe gehiago hil ditzake)\nGarai hartan, gutunak zentsuratu egin ziren, agintarien aurkako matxinada publikoa ekiditeko eta baita informazioaren eta munduko hedabideen kontrolean parte hartzen zuten pertsonek ere.\nPentagonoaren kalteak urtebetean konpondu ziren eta eraikinaren ondoan Pentagonoaren oroigarria eraiki zuten. World Trade Center gunean berreraikitze prozesua hasi da. 2006an, bulego dorre berria amaitu zen bertan, World Trade Center 7. One World Trade Center dorrea, bertan eraikia, Ipar Amerikako etxe orratz altuenetako bat da, 541 metroko altuera duena. Aurretik dorre bikiak zeuden tokian beste hiru eraikin egitea aurreikusten da, baita jada burututako erasoen biktimen oroigarria ere. 93. Hegaldi Nazionala Memoriala 2009ko azaroaren 8an hasi zen eraikitzen eta eraikuntzaren lehen fasea 2011ko irailaren 11ko atentatuen 10. urteurrenean amaitu zen.\nGaur, 20 urte igaro dira dorre bikien aurkako erasoetatik, ez dela errepikatuko espero dugu, gogoratuz orakuluak 134 gutun inguru bidaltzen dituela, 2001eko irailaren 11ko erasoa ekidin nahian eta salbatu ia 3.000 errugabeen bizitzak, hemen erregistratzen da Nazio Batuen Erakundera bidalitako gutunetako bat, erakunde garrantzitsu horren erantzun diplomatikoarekin.\nAzkenean, World Trade Centerreko biktima guztiei gure omenaldi sinbolikoa utziko diegu\nJucelino Luz irakaslea – aktibista, influencer, ekologista, idazlea eta gidari espirituala


Karratu itxurako lapurretaren aurkako kate erretraktileak Loop Cable End fabrikatzaileekin - Metalik onena\nHasiera > Produktuak > Lapurretaren Aurkako Lotura > Karratu itxurako lapurretaren aurkako kate erretraktileak Loop Cable End-arekin\nKarratu itxurako lapurretaren aurkako kate erretraktileak Loop Cable End-ekin ere ezagunak dira Lapurreta-aurkako altzairuzko kableak, Lapurreta-aurkako katea, atzerairagarriak, segurtasun-lokarria eta tiraderak, Segurtasun-erretraktoreak. , segurtasuna erostea, ekipamendu elektronikoetan alanbre-arnesa kokatzea, ekipoen kontrabalantzea, seinaleztapen euskarria eta produktu edo piezen elikadura. Adibidez, karratu itxurako lapurretaren aurkako kate erretraktileak Loop Cable End-ekin supermerkatuetan erabil daitezke, hala nola Wal-Mart produktu elektronikoen pantailan eta eguneroko beste zenbait pantailatan.\nKarratu itxurako lapurretaren kontrako kate erretraktileak Loop Cable End-ekin, anti-lapurreta kutxa, tiradera kutxa segurua, atzera tiratzeko kaxa, tiragarri kaxa, lapurreta kontrakoa, pantaila segurua Erretraktoreak / Biribilgailuak / harilkailuak, erretraktoreak eta amarragailuak txikizkako dendetarako pantailetarako, kable bobinak, mahai gaineko pantailak, Dendaren aurkako lapurretak, birziklatze mekanikoa, Segurtasun kablea erretiratzea, Merkantzien segurtasuna Lotura, Segurtasun birkargatzailea, Segurtasun Pull Box, Birkargatzeko lokarria Telefono mugikorretarako, Galera prebenitzeko birkargatzailea, lagin babeslea, txikizkako segurtasun gailua, minisquare segurtasun tiradera kutxa, Recoiler autozentratzeko gailuarekin, lapurretaren kontrako kablea erretiratzeko, tiratzeko kutxa super tiratzeko kaxa gehi lotura erretraktorea segurtasun gailua tiratzeko kutxa erretraktorea txikizkako segurtasun lokarria\nKarratu itxurako lapurreten aurkako kate erretraktoreak Loop Cable End-ekin batera gerta daitekeen edozein muntaketa-oinarri edo euskarri / euskarri (gure webgunean agertzen den moduan) batera funtziona dezake. Erakusleihoaren atzeko aldean dagoen espazio mugatuan instalatu daiteke. Finkatzeko torlojua edo zinta itsaskorraren bidez egin daiteke.\nBMI-009Security Tether-ek forma karratu kurbatua du diseinu atsegina lortzeko, kaxa potoloak eta leunak ere gustuko iritzia ematen dute, kablearen luzeran eta diametroan ere aukera ugari ditu.\n1) Karratu itxurako lapurretaren aurkako kate erretraktileak Loop Cable ekin gailu atzeragarria da, produktuak erakusketan, supermerkatuetan eta dendetan lapurtzea eragozten duten laginak lotzen dituen eranskailuarekin.\nBMI-009 Series segurtasun loturaren zehaztapenak:\nKarratu itxurako lapurretaren kontrako kate erretraktileak Loop Cable End-ekin\nKarratu itxurako lapurretaren aurkako kate erretraktilen ezarpena Loop Cable End-arekin:\nGure konpainia ideia berritzailea duen ikerketa da, ikerketa eta garapen indartsua duena. Karratu itxurako lapurreten aurkako kate erretraktilak Loop Cable End-ekin pertsonaliza ditzake bezeroentzat, kalitatea bermatzeko sistema fidagarria, salmenta osteko zerbitzu ezin hobea, kudeaketa sistema bizkorra, lehen -klase zerbitzua.\nHot Tags: Karratu itxurako lapurretaren aurkako kate erretraktileak Loop Cable End-ekin, fabrikatzaileak, hornitzaileak, handizkako salmenta, erosketa, fabrika, pertsonalizatua, stockean, ontziratuta, doako lagina, markak, salmenta beroa, kalitate handikoa, entrega azkarra, fabrikako handizkaria, fabrika zuzenean, Moq baxua, fabrikako hornidura, laginak eskuragarri, kalitate ona, salduena, txikizkako denda, Txinan egindakoa, merkea, deskontua, prezio baxua, erosketa deskontua, prezioa, prezio zerrenda, aurrekontua, beheko prezioa, kostu baxua, prezio arrazoizkoa berritzailea, fabrika Prezioa, CE, Moda, Berriena, Kalitatea, Aurreratua, Iraunkorra, Erraz Manten daitekeena, Azken Salmenta, Urtebeteko Bermea, Klasikoa, Fantasia, Etorkizun Berria, Kalitate Onena, Azken Diseinua, Diseinu Erakargarria, Estilo Berria, Diseinu Polita, Mini Diseinua, Diseinu berria, hainbat estilo, pertsonalizazio berezia, moda diseinua, diseinu berriena, instalazio erraza\nKable erretraktileko bobinak Tiratzeko kutxaren aurkako lapurreta


← Santa Ana plaza (Iruñea)\nErakutsi 01:37, 25 abuztua 2019 ondorengo aldaketa berriak\nMugimendu erregistroa; 10:41 Ksarasola eztabaida ekarpenak wikilariak «Argaren Ibai Parkea» orria «Iruñerriko Ibai Parkea» izenera aldatu du, birzuzenketaren gainetik (Arga ibaiaz gain, beste batzuk ere badaude parkean. Gainera izen ofiziala hori da.)\nTxantiloi:Eraikin infotaula automatikoa; 09:53 +16 Xabier Armendaritz eztabaida ekarpenak\nArgaren Ibai Parkea; 02:20 +1.894 Ksarasola eztabaida ekarpenak →Ibilbidea Etiketa: Ikusizko edizioa\nArgaren Ibai Parkea; 01:42 +284 Ksarasola eztabaida ekarpenak →Erreferentziak: eta argazkiak Etiketa: Ikusizko edizioa\nArgaren Ibai Parkea; 01:03 +617 Ksarasola eztabaida ekarpenak Ibilbidea Etiketa: Ikusizko edizioa


Start-Stop sistema ezarrita, diesel autobusen kontsumoa eta igorpenak murriztuko ditu Dbus-ek | DBUS\nGaur, ekainak 5, Ingurumenaren Munduko Eguna da eta, egun horrekin bat etorrita, Dbusek bukatu berri du Konpainiaren diesel autobusen efizientzia energetikoa hobetzeko sistema bat ezartzen. Zehazki, Start-Stop sistema ezarri da flotako bi autobusetan. Sistema horri esker, autobusa gelditzen denean, esaterako autobus geltokietan, semaforoetan edo auto pilaketetan, motorra ere gelditzen da, erregai kontsumoa murrizteko, kutsatzaile gutxiago igortzeko eta zarata gutxiago ateratzeko, eta horrela autobusek autobus hibridoen antzera funtzionatuko dute.\nEspero da sistema honekin, zeina EIKAk garatu baitu, kontsumoak eta igorpenak %15 gutxiago izatea. Neurria E-MOBASK proiektu europarraren zatia da, eta bere helburua da Euskal Eurohirian garraio publikoaren erabilera bultzatzea eta erraztea, erabilera errazagoa, erakargarriagoa eta iraunkorragoa izan dadin eta garraio publikoa ibilgailu pribatuak baino gehiago erabiltzea bultzatzeko.\nProiektua Eskualdeen Garapenerako Europako Fondoak (FEDER) kofinantzatu du %65ean, Interreg V-A Espainia-Frantzia-Andorra programaren bitartez (POCTEFA 2014-2020). POCTEFAren helburua da Espainia, Frantzia eta Andorra arteko mugako eskualdearen integrazio ekonomikoa eta soziala indartzea. Batez ere mugaz gaindiko jarduera ekonomikoak, sozialak eta ingurumenekoak garatzen laguntzen du, lurralde garapen iraunkorraren aldeko estrategia bateratuen bitartez.\nProiektu europar horren barruan ere Dbusek EKObus sistema zabalduko du bere flota osora. Sistema Sart-Stoparekin bateragarria da, eta eraginkortasunez gidatzen laguntzeko sistema bat eta anti-bunching sistema bat (bat ez egiteko sistema) dauzka, linearen maiztasunari eusten saiatzeko eta, beraz, geltokietan ordutegiak hobeto betetzeko. EKObus autobusa martxan dagoela aktibatzen da, eta horregatik Start-Stop sistemaren osagarria da.\nDbusen flota ingurumena gehien errespetatzen duen flotetako bat da. 3 autobus %100 elektriko eta 24 autobus hibrido dauzka, Start-Stop sistemari esker modu hibridoan ere funtzionatzen duten bi autobus diesel hauetaz aparte. Era berean, urtea amaitu baino lehen Dbusek 14 autobus hibrido gehiago sartuko ditu bere flotan. Horrela, beraz, 2018aren bukaerarako flotaren ia %45 elektriko-hibridoa izango da.\nHorren froga da azken sei urteotan Dbusen flotak ibilitako kilometro bakoitzeko batez besteko kontsumoa %15 jaitsi dela, hurrengo grafikoan ikusi daitekeen moduan:\nKontsumoa murrizteak kilometroko CO2ren igorpenak proportzio beran murriztea ere ahalbidetu du azken. Murrizketa horrek gorakada nabarmena eduki du 2015etik, bikoiztu egin baita, flotan sartutako ibilgailu hibrido eta elektrikoei esker eta Start-Stop edo EKObus sistemen ezarpenari esker.\nIldo honetan, datozen asteetan ie tram lehen autobus %100 elektrikoa probatzeko proiektu pilotua ere hasiko da. Autobusa Irizar Taldeak fabrikatu du eta proiektuak 6 hilabete iraungo du.


Uberan - Euskal Idazleen Elkartea - Nola omendu Binyavanga Wainaina\nPasa den maiatzean hil zen Binyavanga Wainaina idazle kenyarra. “Nola idatzi Afrikari buruz” artikuluari esker lortu zuen ospea. Bizi zela, hainbat testu labur eta liburu bat publikatu zuen, eta Kenyako literatur aldizkari bat hauspotzen aritu zen. Honako honen bidez omenaldi bat eskaini nahi diogu eta aurrez euskarara ekarri gabeko haren testu bat zabaldu.\nNola ezagutu nuen Binyavanga Wainaina\nBeste askok ezagutu zuten modu berean ezagutu nuen nik ere: artikuluari esker. “Nola idatzi Afrikari buruz”, hala zuen izena, eta gaztelaniaz iritsi zitzaidan lehenik, eta euskarara eraman nuen gero, garai horretan halakoetan pasatzen nuen-eta denbora, inork halakorik egiteko enkargatu gabe ere. 2013an izan zen hori.\nWainainak berez, dezente lehenago idatzi zuen testu hura, 2006an. Hasieran, ez zen gauza serio bat, serioa-edo: zerbaitekin kokoteraino dagoen norbaitek kokoteraino daukan hori ateratzeko modu burutsu eta zirtolari bat. Satira bat. Zabaldu egin zen, ordea, eta asko gainera. Ospea ekarri zion, eta ondoren liburu baterako bidea egin zuen testuak, beste hainbat testurekin batera: One Day I Will Write About This Place: A Memoir [Noizbait toki honi buruz idatziko dut: Memoriak]. 2011an argitaratu zuen.\nBesterik ere egin zuen, hala adierazi genuen bere garaian:\n“Azpimarragaria da [Wainainak] Afrikako literatura eta idazleak sustatzeko egin duen lana. 2003an Nairobiko beste zenbait autorerekin batera Kwani fundazioa sortu zuen, izen bereko literatura aldizkariaren iturburua izango zena. Proiektua zinez da interesgarria. Kwaniren asmoa ez da soilik tokiko idazle hasiberriei lehen lanak plazaratzeko aukera ematea, baizik eta sakonago eragin nahi du, harago joan. Antolatzaileek beraien webgunean dioten bezala: “Kwani fundazioa Kenian errotutako literatura sare bat da eta gure helburua da kalitatezko idazkuntza sortzailea garatzea eta sormen-industriaren hazkuntza sustatzea, horretarako idazle afrikar garaikideak argitaratuz eta ezagutzera emanez, ikasketa aukerak eskainiz, literatura ekitaldiak antolatuz eta mundu mailako literatura sareak elikatuz”.\n2019ko maiatzaren 21ean hil zen Wainaina, berrogeita zortzi urte zituela, bihotzekoak jota.\nLiburutik kanpo geratu zena\nGaya zen Wainaina. 2014ko urtarrilean, Afrikako hainbat herrialdetan homosexualen aurkako legeak onartu zirela-eta, Wainainak gay zela esan zuen jendaurrean. Bere armarik zorrotzena erabili zuen, idazketa. Saiakera txiki bat argitaratu zuen: “Homosexuala naiz, ama”. Autoreak adierazi zuenez, atal horrek liburuan behar zuen berez, baina bidean erori zen. Twitterren kontatu zuen idazleak gero: “Inork zalantzarik badu edo nahasirik badago, jakin ezazue: homosexuala naiz. Gay naiz, eta pozik nago”.\n2016an, HIESaren nazioarteko egunarekin, HIESa zeukala jakinarazi zuen autoreak Twitterren. “Eta pozik” zegoela. 2018an, berriz, denbora luzean bikotekide izandako gizonarekin ezkondu zela adierazi zuen.\nNola omendu Wainaina? Haren heriotzaren berri izan, eta horixe etorri zitzaidan burura. Zer egin? Googlen bilatu, jakina. Hantxe topatu ditut hor goian irakurri dituzuen gehienak. Zorionez, eskuragarri daude Wainainaren testu asko, eta bere garaian artikulu sonatu hark txunditu baininduen, horri jarraipena ematen dion testua euskarara ekartzea izan da autoreari omen egiteko topatu dudan modua.\nOharra: inork lehenengo zatia irakurri nahi badu, hementxe dauka.\nNola idatzi Afrikari buruz, II\nEleberrigile, GKEetako langile, rock musikari, kontserbazionista, ikasle eta bidaia-liburuen idazle; guztiek bilatu dute nire email-helbidea eta zera galdetu didate: mesedez, esango al zenidake zer iruditzen zaizun nire idazlana / panfletoa / ipuin laburra / diru-laguntza eskatzeko proposamena / haikua / adopzioan hartutako haurra / egiazko afrikar amaginarrebaren argazkia? Halakoak idatzi dizkidaten guztiak zuriak dira. Ez didate halakorik idatzi ez Txinatik, ez Kubatik; ez didate halakorik idatzi ez beltzek, ez beltz-antzekoek, ez marroiek, ez beixek, ez kafe-kolorekoek, ez capuccinoek, ez mulatteek*. Zama arintzeko, haserrea ateratzeko; horretarako idatzi nuen “Nola idatzi Afrikari buruz”, ez zuen egunaren argia ikusteko bokaziorik. Orain, jendeak baimena eskatzen dit Afrikari buruz idazteko. Iritzia eskatzen didate: zer uste dut nik?; ondo egin al dute haiek? Esaten didate: izan zintzoa, izan gozoa. Esan egia.\nGomazko zigilu bat sortzea pentsatu dut. Nire burua irudikatu dut, Afrikako muga birtualetan zutik, miliziano beltz bat zigilua eskuan, eskakizunak prozesatzen: BAIEZKOAN, “pasa zaitezke, ordaindu ehun dolar”; EZEZKOAN “Lotu itzak eta deportatu”. Fantasia sexual baten tankera du. Bazter bitxienetatik datoz, arrastaka, zigortzeko eskatuz. Gaiztoa nauzu, Binya Nagusi, jo nazazu. O! Jo fuerteago! O! Orduan, nik halakorik egin ez, eta desengainua hartzen dute. Tarteka, baina, egin egiten dut, eta aldi berean sentitzen naiz ondo eta gaizki, wasabi gehiegi jaten denean bezala. Bonok, adibidez, poema-liburu bat bidali zidan. Norbaitek artikulu bat idatzi omen zuen: “Nola idatzi Afganistani buruz”. Bostekoa estutu nion Europako hainbat presidenteri –biri, alajaina!–; nire testua irakurri eta buruari eragin zioten, esanez: Gaizki, zer gaizki. Frankfurten, zigarroak erdibana erre nituen Yar Adua Nigeriako presidentearen bizkartzainekin, zeintzuk ez omen dituzte Abujako gimnasioak maite, handikien emazteak hurbiltzen zaizkielako, eta askotariko arazoak sortzen. Bizkartzainek nahiago zituzten Europako gimnasioak. Baina Alemaniako zigarroak ez omen ziren Nigeriakoak bezain onak. Alemaniako berdurak ez omen ziren Nigeriakoak bezain onak. Alemaniako garagardoa, benetan sakon erreparatuz gero, aparraren azpian, ez omen zen Nigeriako garagardoa bezain arina eta urrekara. Hori guztia esan eta egin ondoren, zigarroak lurrean zanpatu eta lurrin frantsesaren usainak inguratzen zituela, zera esan zidaten: Nigeria da tokirik onena. Izan al zara inoiz Abujan? Ez, esan nien. Abuja guztiz modernoa da, eta pareko eraikinetara begiratu genuen denok, eraikin umel, zahar eta orbanduetara.\nEgun batean, ezagun batek larritu antzean deitu zidan. “Nola idatzi Afrikari buruz” irakurri berri zuen, eta jakin nahi zuen nolatan idatzi nuen berari buruz modu horretan. Testuan, hala nioen: “Aktibista ospetsuen eta sorospen-langileen ondoren, kontserbazionistak dira Afrikako pertsonarik garrantzitsuenak. Ez itzazu iraindu”. Hura iraindu egin nuen, bada. Inoren izenik aipatu ez arren, gizonak pentsatu zuen berari buruz ari nintzela. Bai, kontserbazionista da bera, eta, bai, jende ospetsuari ostatu eman dio, bati edo biri, baina ez da sekula ehizakiak salerosten ibili eta ondo ordaintzen die beti bere manupekoei. Jakina, esan nion. Marra gorriak zeharkatu nituela esan zidan. Egia esan, ez dut inoiz ulertu esapide hori, ez eta non dauden ere ustezko marra gorri horiek, eta zergatik dakarren geometriak halako Armageddon interpertsonal baten mehatxua.\nEmail batetik jaio zen “Nola idatzi Afrikari buruz”. Gau batez, Norwichen, Ingalaterrako nire ikasle-pisuan nengoela, haserrealdi betean, eta baliteke odolean glukosa gutxi neukala –arazo genetikoa da–, ordu batzuk igaro nituen Granta aldizkariko editoreari idazten. "Afrikari" buruzko zenbaki bat argitaratu zuten, eta bertan bildu zituten afrikarrok inoiz ezagututako mozolokeria literario guztiak, halako “Inozokeria Handienen” bilduma bat. Zenbakiaren iluntasunak baino, zenbakiaren ergelkeria hutsak piztu ninduen. Ez zegoen ezer berririk, ez zegoen sakontasunik, “erreportaje” mordo bat baizik –hara, ene, begira hori, ooo!–, Afrika eta afrikarrak elkarrizketaren parte ez balira bezala, are, Afrika eta afrikarrak han ez baleude bezala, Ingalaterran bizitzen Granta aldizkariaren bulegoaren pare-parean. Ez, gu “han urrunean” geunden, han non kakiz jantzitako jende ausarta etortzen baitzen, eta ikusitakoaren lekukotza ematen. Pikutara. Beraz, email luze bat idatzi nion editoreari –oso luzea–, kexaka.\nNire harridurarako, Grantakoek berehala erantzun zidaten. Editoreak –Ian Jack– "Afrikari" buruzko zenbakia arbuiatu zuen: berak lanpostua hartu baino lehenagokoa omen zen. Handik urtebetera, Grantako beste editore batek idatzi zidan. "Afrikari" buruzko beste zenbaki bat egin nahi zuten, eta nire ikuspegia bildu nahi zuten. Bai, bai, jakina, esan nien. Eta, gero, ahaztu egin zitzaidan. Ondoren, gogoratu egin nintzen, errudun sentitu, eta kontinentearen zama osoa nabaritu nuen bizkarrean. Blokeatu nintzen; are gehiago blokeatu nintzen. Tusker garagardo bat edan nuen. Azkenean, Bob Geldofi buruzko zera bat idatzi nuen. Kaka zaharra, esan zidan editoreak –ez zuen hori esan, noski, baina horixe pentsatzen zuen, eta zuzen zebilen, gainera–. Beraz lanari ekin nion berriro. Epemuga iritsi zen, eta joan. Buru-belarri nenbilen ipuin bat idazten eta nobela bat idazten. Tusker hotz bat. Kwani berria. Lamuko hondartza. Editoreak, orduan, deitu eta ideia bat proposatu zidan: zergatik ez dugu ba email luze zoro hura publikatuko? Pasarte bat, alegia. Jakina, esan nion, gogoa beste nonbait neukala. Zirriborro bat bidali zidan. Ufa, pentsatu nuen, gogoa beste nonbait neukala. Moztu, itsasi; moztu, itsatsi. Apaingarri bat hemen, beste bat han. Bidali.\nZenbakia argitaratu zuten, nire artikulua sarean zintzilikatu. Grantako historian gehien partekatu den artikulua bihurtu zen. Lagunek aipatzen zidaten, ezezagunek ere bai. Neure hitzak bidaltzen zizkidaten emailez, halako izenburu adore-emaile batekin, interesatuko zitzaidala uste izanda, nik neuk idatzi ez banu bezala. Biral bilakatu zen, spam bilakatu zen. Gonbidapenak etorri ziren: hitzaldiak emateko, bileretan parte hartzeko, think tank delakoetara joateko. Gutunak etorri ziren. “Tipo hura” nintzen orain, Afrikaren kontzientzia: kargu hartuko dizut, eta, ondoren, absoluzioa emango.\nAzkarra banintz, urte batzuk itxaron eta iPhoneko aplikazio bat sortu izango nukeen: Afrikari buruz idazteko aholku satirikoak egunero, interaktiboak eta egokigarriak, laurogeita hemeretzi zentimotan alea. Pikutara Granta… eskerrik asko, Granta.\nBuru-belarri ari nintzen nire nobela idazten. Halako batean, txile zaporeko vodka edaten ari nintzen aldizkariko editorearekin, eta, konturatu orduko, baiezkoa emana nion “Nola idatzi Afrikari buruz” artikuluaren bigarren partea idazteko aginduari. Ados, esan nuen, gogoa beste nonbait neukala. Eta hementxe gaude.\n*mulato izendapena eta latte kafesne-mota uztartzen dituen hitz jolasa, jende arrazializatuari kafearen tonalitateekin lotutako izenak jartzeko ohiturari iseka egiten diona.